**PREKIŲ VIEŠOJO PIRKIMO – PARDAVIMO SUTARTIS**

2022 m. balandžio 4 d. Nr. VP-30(74)

Ukmergė

**SPECIALIOSIOS SĄLYGOS**

**Valstybės įmonė Valstybinių miškų urėdija Ukmergės regioninis padalinys,** įmonės kodas 132340880, atstovaujama Ukmergės regioninio padalinio vadovo Virginijaus Šalčiūno, veikiančio pagal VĮ Valstybinių miškų urėdijos direktoriaus 2021 m. gruodžio 28 d. įsakymu Nr. VD-21-910 suteiktus įgaliojimus (toliau – **Pirkėjas**),

ir

**UAB „Bebrusai“,** juridinio asmens kodas 167535580, atstovaujama direktoriaus Rolando Valiulio, veikiančio pagal bendrovės įstatus (toliau – **Tiekėjas**),

toliau kartu vadinami „**Šalimis**“, o kiekviena atskirai – „**Šalimi**“, sudarė šią Prekių viešojo pirkimo – pardavimo sutartį, toliau vadinamą „**Sutartimi**“, ir susitarė dėl toliau išvardintų sąlygų:

1. **SUTARTIES DALYKAS**

1.1. Sutarties dalykas yra **žvyro, skirto kelių priežiūrai ir remontui** (toliau – **Prekės**) **pirkimas – pardavimas**, **3**pirkimo objekto dalys (toliau – **P.o.d.**):

4 P.o.d. – ***žvyras, skirtas kelių priežiūrai ir remontui Giedraičių g-oje;***

8 P.o.d. – ***žvyras, skirtas kelių priežiūrai ir remontui Šešuolėlių g-oje;***

9 P.o.d. – ***žvyras, skirtas kelių priežiūrai ir remontui Šešuolių g-oje;***

Prekių techniniai reikalavimai nurodyti Sutarties Specialiųjų sąlygų **1 priede *„Techninė specifikacija“.***

1.2. Prekių pristatymo vieta: **girininkijų nurodyti miškai.**

1.3. Prekes priimti ir pasirašyti Prekių perdavimo – priėmimo aktą Pirkėjo įgaliotų atsakingų asmenų kontaktiniai duomenys nurodyti Sutarties Specialiųjų sąlygų ***3 priede*.** Apie įgalioto asmens pasikeitimą Pirkėjas informuoja Tiekėją šios Sutarties rekvizituose nurodytu Tiekėjo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.

1.4. Už Sutarties vykdymą Paslaugų teikėjo skiriamas atsakingas asmuo nurodytas Sutarties Specialiųjų sąlygų ***3 priede***. Apie atsakingo(-ų) asmens(-ų) pasikeitimą Tiekėjas informuoja Pirkėją šios Sutarties Specialiųjų sąlygų 1.4 punkte ar Šalių rekvizituose nurodytu Pirkėjo el. paštu ir atskiras Sutarties pakeitimas ar atskiras įgaliojimų įforminimas dėl šios priežasties nėra atliekamas.

1. **SUTARTIES KAINA IR / ARBA KAINODAROS TAISYKLĖS, MOKĖJIMO SĄLYGOS**

2.1. Sutarčiai taikomas kainos apskaičiavimo būdas – fiksuotas įkainis su peržiūra. Pirkėjas perka Prekes pagal poreikį Sutarties Specialiųjų sąlygų **2 priede *„Paslaugų kiekiai ir įkainiai“***(toliau – **2 priedas**) nurodytais įkainiais, **bet ne daugiau nei Sutarties Specialiųjų sąlygų 2 priede nurodytą maksimalų kiekį, neviršijant Sutarties Specialiųjų sąlygų 2.2 punkte nurodytos Sutarties maksimalios kainos**. Pirkėjas neįsipareigoja išpirkti Prekių maksimalaus kiekio ar įsigyti Prekių Sutarties Specialiųjų sąlygų 2.2 punkte nurodytai Sutarties maksimaliai kainai ar bet kokiai jos daliai. Kai pasiekiamas bent vienas iš numatytų kriterijų – Prekių maksimalūs kiekiai arba Sutarties Specialiųjų sąlygų 2.2 punkte nurodyta Sutarties maksimali kaina, Pirkėjas neturi teisės daugiau pirkti pagal Sutartį.

2.2. BendraSutarties maksimali kaina yra **22890,00** (dvidešimt du tūkstančiai aštuoni šimtai devyniasdešimt eurų, 00 ct)*,* neįskaitant pridėtinės vertės mokesčio (toliau – **PVM**). Sutarčiai taikomas 21 proc. dydžio PVM. Bendra Sutarties maksimali kaina, įskaitant PVM – **27696,90** (dvidešimt septyni tūkstančiai šeši šimtai devyniasdešimt šeši eurai, 90 ct):

4 P.o.d. – **6960,00** (šeši tūkstančiai devyni šimtai šešiasdešimt eurų, 00 ct)*,* neįskaitant pridėtinės vertės mokesčio (toliau – **PVM**). Sutarčiai taikomas 21 proc. dydžio PVM. 4 P.o.d. Sutarties maksimali kaina, įskaitant PVM – **8421,60** (aštuoni tūkstančiai keturi šimtai dvidešimt vienas euras, 60 ct).

8 P.o.d. – **7670,00** (septyni tūkstančiai šeši šimtai septyniasdešimt eurų, 00 ct)*,* neįskaitant pridėtinės vertės mokesčio (toliau – **PVM**). Sutarčiai taikomas 21 proc. dydžio PVM. 8 P.o.d. Sutarties maksimali kaina, įskaitant PVM – **9280,70** (devyni tūkstančiai du šimtai aštuoniasdešimt eurų, 70 ct).

9 P.o.d. – **8260,00** (aštuoni tūkstančiai du šimtai šešiasdešimt eurų, 00 ct)*,* neįskaitant pridėtinės vertės mokesčio (toliau – **PVM**). Sutarčiai taikomas 21 proc. dydžio PVM. 9 P.o.d. Sutarties maksimali kaina, įskaitant PVM – **9994,60** (devyni tūkstančiai devyni šimtai devyniasdešimt keturi eurai, 60 ct).

2.3. Pirkėjas sumoka Tiekėjui už tinkamai per kalendorinį mėnesį įvykdytus Pirkėjo užsakymus per 30 (trisdešimt) kalendorinių dienų Sutarties Bendrųjų sąlygų 5 skyriuje nustatyta tvarka.

**3. PREKIŲ KOKYBĖ IR PATIEKIMO TVARKA**

3.1. Prekės turi būti patiektos kokybiškos pagal Sutartyje ir jos prieduose nustatytus reikalavimus. Pirkėjui, vadovaujantis Sutarties Bendrųjų sąlygų 6 skyriaus nuostatomis, nustačius, kad Prekės turi trūkumų / defektų, Tiekėjas privalo ištaisyti Prekių trūkumus / defektus per 15 (penkiolika) kalendorinių dienųnuo Pirkėjo pranešimo gavimo dienos.

3.2. Prekės turi būti pradėtos tiekti po Sutarties pasirašymo prieš tai susitarus su įgaliotais asmenimis, nurodytais Sutarties Specialiųjų sąlygų ***3 priede***. Jeigu Tiekėjui yra žinoma, kad Prekės gali būti nepatiektos šiame punkte nustatytu terminu, Tiekėjas turi teisę į Prekių patiekimo termino pratęsimą, tik tuomet, jei konkrečių aplinkybių, dėl kurių Prekių pristatymas Sutartyje nustatyta tvarka bei terminais nėra įmanomas, Tiekėjas objektyviai negalėjo iš anksto numatyti. Kiekvienu tokiu atveju, Tiekėjas raštu nedelsdamas, bet ne vėliau kaip per 1 (vieną) darbo dieną nuo tokių aplinkybių atsiradimo momento, apie tai praneša Pirkėjui, pateikdamas minėtų aplinkybių egzistavimo įrodymus. Tiekėjo nurodytas aplinkybes ir įrodymus vertina Pirkėjas. Pirkėjui sutikus pratęsti Prekių patiekimo terminą, Prekių patiekimo termino pratęsimas galimas tik minėtų pagrįstų aplinkybių egzistavimo laikotarpiui.

3.3. Šalys susitaria, kad Prekių pristatymo terminas, Prekių defektų / trūkumų ištaisymo terminas (Sutarties Specialiųjų sąlygų 3.1, 3.2 p.) yra esminės Sutarties sąlygos.

3.4. Prekių pristatymo vieta, Prekes įgalioti priimti ir pasirašyti Prekių perdavimo – priėmimo aktą Pirkėjo atstovai, jų įspėjimo prieš Prekių pristatymą tvarka nurodyta Sutarties Specialiųjų sąlygų 1 skyriuje.

3.5. Pristatydamas Prekes Pirkėjui, Tiekėjas privalo pateikti Sutartyje ir jos Prieduose nurodytus dokumentus: atvežtą kiekvienu automobiliu žvyrą važtaraščiu pasirašytinai perduoti įgaliotam girininkijos darbuotojui.

3.6. Prekių iškrovimas vykdomasTiekėjo jėgomis ir sąskaita*.*

**4. PREKIŲ KOKYBĖS GARANTIJA**

4.1. Prekių trūkumų / defektų nustatymo bei šalinimo tvarka, kokybės garantijos taikymo tvarka nustatyta Sutarties Bendrosiose sąlygose.

**5. ŠALIŲ ATSAKOMYBĖ**

5.1. Jeigu Tiekėjas vėluoja patiekti, pakeisti Prekes ar ištaisyti jų trūkumus, Pirkėjas nuo kitos dienos Tiekėjui skaičiuoja 0,02 (dviejų šimtųjų) procento dydžio delspinigius už kiekvieną uždelstą kalendorinę dieną nuo laiku nepatiektų, nepakeistų ir (ar) Prekių su trūkumais kainos, įskaitant PVM, jei jis Sutarčiai taikomas, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuo atitinkamos P.o.d.Sutarties maksimalios kainos, įskaitant PVM.

5.2. Jei Pirkėjas uždelsia atsiskaityti už Tiekėjo tinkamai patiektas ir perduotas kokybiškas Prekes per Sutartyje nurodytą terminą, Tiekėjas nuo kitos dienos skaičiuoja Pirkėjui 0,02 (dviejų šimtųjų) procento dydžio delspinigius nuo laiku neapmokėtos sumos, įskaitant PVM, maksimalią delspinigių skaičiavimo ribą nustatant 20 (dvidešimt) procentų, skaičiuojamų nuo atitinkamos P.o.d. Sutarties maksimalios kainos, įskaitant PVM.

**6. SUTARTIES GALIOJIMO TERMINAS**

6.1. Sutartis laikoma sudaryta ir įsigalioja ją pasirašius įgaliotiems Šalių atstovams, nustatyta tvarka užregistravus, ir galioja iki visiško Sutartinių įsipareigojimų įvykdymo arba Sutarties nutraukimo, bet ne ilgiau nei **iki 2022 m. birželio 30 d.**

Sutarties galiojimo metu Sutarties maksimali kaina, nurodyta Sutarties 2.2 punkte, negali būti viršyta.

**7. Rėmimasis kitų ūkio subjektų pajėgumais**

7.1. Iki Sutarties vykdymo pradžios Tiekėjas įsipareigoja Pirkėjui pranešti tuo metu žinomo subtiekėjo pavadinimą, kontaktinius duomenis ir jo atstovus. Tiekėjas privalo Sutarties Bendrosiose sąlygose nustatyta tvarka ir terminais informuoti Pirkėją apie minėtos informacijos pasikeitimus visu Sutarties vykdymo metu.

7.2. Subtiekėjui (-ams) pageidaujant, Pirkėjas su juo (jais) atsiskaitys tiesiogiai. Apie šią galimybę Pirkėjas subtiekėją informuos atskiru pranešimu per 3 (tris) darbo dienas nuo Sutarties pasirašymo dienos arba informacijos iš Tiekėjo apie pasitelkiamą subtiekėją gavimo dienos. Norėdamas pasinaudoti tiesioginio atsiskaitymo galimybe, subtiekėjas turi apie tai raštu ne vėliau kaip per 2 (dvi) darbo dienas nuo šiame Sutarties punkte nurodyto Pirkėjo pranešimo gavimo dienos informuoti Pirkėją. Tokiu atveju su Pirkėju, Tiekėju ir subtiekėju bus sudaroma trišalė sutartis, kurioje nustatoma tiesioginio atsiskaitymo tvarka, įskaitant numatoma Tiekėjo teisė prieštarauti nepagrįstiems mokėjimams. Trišalės sutarties dėl tiesioginio atsiskaitymo su subtiekėju pasirašymas nekeičia Tiekėjo atsakomybės dėl Sutarties įvykdymo.

**8. KITOS NUOSTATOS**

8.1. Sutarties Bendrosios sąlygos yra sudėtinė, neatsiejama šios Sutarties dalis. Tiekėjas besąlygiškai patvirtina, kad, prieš sudarant šią Sutartį, jis turėjo galimybę susipažinti ir susipažino su Sutarties Bendrosiomis sąlygomis, todėl jam yra žinomas Sutarties Bendrųjų sąlygų turinys ir Tiekėjas jas vykdys.

8.2. Sutartis laikoma neteisėta ir negaliojančia, jei paaiškėjo, kad, vadovaujantis Lietuvos Respublikos nacionaliniam saugumui užtikrinti svarbių objektų apsaugos įstatymo nuostatomis, Sutartis neatitinka nacionalinio saugumo interesų. Tokios Sutarties negaliojimo momentas nustatomas vadovaujantis minėtu įstatymu.

8.3. Tiekėjas yra registruotas PVM mokėtoju Lietuvos Respublikoje.

8.4. Šiai Sutarčiai netaikomas jos Bendrųjų sąlygų 10 skyrius.

8.5.Sutartis (sudaryta ir įsigaliojusi) privalomai nutraukiama, kai Lietuvos Respublikos Vyriausybė Lietuvos Respublikos nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų. Tokiu atveju Pirkėjas (pirmos kategorijos nacionaliniam saugumui užtikrinti svarbi įmonė) nedelsiant raštu praneša Tiekėjui apie Sutarties nutraukimą. Taikomos Sutarties Specialiųjų sąlygų 9.2 p. ir Lietuvos Respublikos nacionaliniam saugumui užtikrinti svarbių objektų apsaugos įstatyme numatytos pasekmės.

8.6. Ši Sutartis sudaryta lietuvių kalba 2 (dviem) egzemplioriais, turinčiais vienodą teisinę galią, po vieną kiekvienai Šaliai. Sutartis yra Šalių perskaityta ir suprasta. Sutarties autentiškumo ir (ar) vientisumo patvirtinimo būdai: abi Šalys Sutartį pasirašo rašytiniu parašu popieriuje arba kvalifikuotu elektroniniu parašu (kaip jis suprantamas pagal 2014 m. liepos 23 d. Europos Parlamento ir Tarybos reglamentą Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje, kuriuo panaikinama Direktyva 1999/93/EB). Sutarties autentiškumas patvirtintas ant kiekvieno Sutarties lapo kiekvienos Šalies įgaliotų asmenų parašais arba Sutartis susiuvama ir pasirašoma paskutinio lapo antroje pusėje. Šalis (jei ji juridinis asmuo) Sutartį patvirtina antspaudu, kai pareiga turėti antspaudą nustatyta Šalies (juridinio asmens) steigimo dokumentuose arba įstatymuose. Jeigu Sutarties Šalys – juridiniai asmenys Sutartį pasirašo kvalifikuotu elektroniniu parašu, juridinio asmens atstovo kvalifikuoto elektroninio parašo teisinė galia yra lygiavertė juridinio asmens atstovo rašytiniam parašui, patvirtintam juridinio asmens antspaudu, kai pareiga turėti antspaudą nustatyta juridinio asmens steigimo dokumentuose arba įstatymuose.

**RIDEDAMA:**

1 priedas – Techninė specifikacija.

2 priedas –Prekių kiekiai ir įkainiai.

3 priedas –Už sutarties vykdymą atsakingų asmenų kontaktiniai duomenys.

4 priedas –Bendrosios sąlygos.

Tiekėjo pasiūlymas Pirkimui prie Sutarties atskirai nepridedamas, originalas saugomasCVP IS.

**9. ŠALIŲ ADRESAI IR REKVIZITAI**

|  |  |
| --- | --- |
|  |  |
| |  | | --- | | **Pirkėjas**  **Valstybės įmonė Valstybinių miškų urėdija**  **Ukmergės regioninis padalinys** | | Įmonės kodas 132340880 | | |  | | --- | | **Tiekėjas**  **UAB „Bebrusai“** | | Įmonės kodas 167535580 | |  | |
|  |  |
|  |  |

Padalinio vadovas Direktorius

Virginijus ŠalčiūnasRolandas Valiulis

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (parašas)

Data: \_\_\_\_\_\_\_\_\_\_\_\_\_\_\_\_ Data: \_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1 priedas**

**ŽVYRO, SKIRTO KELIŲ PRIEŽIŪRAI IR REMONTUI TECHNINĖ SPECIFIKACIJA**

1 lentelė

|  |  |
| --- | --- |
| Regioninis padalinys | VĮ Valstybinių miškų urėdijos Ukmergės regioninis padalinys (toliau Pirkėjas). |
| Prekė | Žvyras, skirtas kelių priežiūrai ir remontui. Tiekėjas įsipareigoja savo transportu atvežti žvyrą į girininkijų nurodytas vietas miške ir jį (žvyrą) paskleisti, nesupilant į krūvas.  Numatomų pirkti prekių technologinės savybės/prekių aprašymas nurodytas 2 lentelėje. |
| Prekės kiekis/apimtys | Prekių kiekis/apimtys nurodytos 3 lentelėje.  Pirkimo objektas skaidomas į 12 dalių. |
| BVPŽ klasifikatoriaus kodas | 14212120-7, Žvyras |
| Prekių teikimo vieta | VĮ Valstybinių miškų urėdijos Ukmergės regioninio padalinio teritorijoje. |
| Prekių teikimo terminas | Nuo Sutarties įsigaliojimo (sutartis įsigalioja Šalims ją pasirašius) iki 2022 m. birželio 30 d. |
| Prekių tiekėjas | Tiekėjas, su kuriuo sudaryta Sutartis žvyro, skirto kelių priežiūrai ir remontui teikimui. |

Numatomų pirkti Prekių technologinės savybės/prekių aprašymas nurodyti 2 lentelėje: 2 lentelė

|  |  |  |
| --- | --- | --- |
| Eil.  Nr. | Prekės pavadinimas | Prekių technologinės savybės/prekių aprašymas |
| 1. | Žvyras, skirtas kelių priežiūrai ir remontui | 1. Kelio važiuojamosios dalies dangai naudojamo žvyro tinkamumas nustatomas laboratorijoje pagal LST 1361:1995; LST 1361.2:1995.  2. Ištirto žvyro mišinio granuliometrinė sudėtis turi tenkinti optimalią žvyro mišinių sudėtį.  3. Frakcionuoto žvyro sudėtį turi sudaryti 0/32 nesurištieji mineralinių medžiagų mišiniai.  4. Naudojamos medžiagos turi atitikti Automobilių kelių mineralinių medžiagų mišinių, naudojamų sluoksniams be rišiklių, aprašo TRA SBR 07 techninius reikalavimus. |

3 lentelė

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Eil.**  **Nr.** | **Prekės pavadinimas** | **Mato vnt.** | **Prekių apimtys2** | | | | | | | | | | | |
| **Balelių1** | **Čiobiškio** | **Deltuvos** | **Giedraičių** | **Krikštėnų** | **Pašilės** | **Siesikų** | **Šešuolėlių** | **Šešuolių** | **Taujėnų** | **Žaliosios** | **Želvos** |
| 1. | Žvyras, skirtas kelių priežiūrai ir remontui | m3 | 800 | 650 | 800 | 600 | 700 | 700 | 700 | 650 | 700 | 800 | 600 | 700 |

1 Teritorija (girininkija), kurioje planuojama teikti prekes;

2 Nurodytas Prekių kiekis.

**2 priedas**

**PREKIŲ kiekiai ir įkainiai**

|  |  |  |  |  |  |
| --- | --- | --- | --- | --- | --- |
| **Pirkimo objekto dalies Nr.** | **Pirkimo objekto dalies pavadinimas** | **Maksimalus žvyro kiekis, m3** | **1 m3 kaina, Eur** | **Maksimali suma, Eur be PVM** | **Maksimali suma, Eur su 21% PVM** |
| **4** | Žvyras, skirtas kelių priežiūrai ir remontui Giedraičių g-oje | 600 | 11,60 | 6960,00 | 8421,60 |
| **8** | Žvyras, skirtas kelių priežiūrai ir remontui Šešuolėlių g-oje | 650 | 11,80 | 7670,00 | 9280,70 |
| **9** | Žvyras, skirtas kelių priežiūrai ir remontui Šešuolių g-oje | 700 | 11,80 | 8260,00 | 9994,60 |
|  | **Viso:** | **1950** | **-** | **22890,00** | **27696,90** |

**3 priedas**

**UŽ SUTARTIES VYKDYMĄ ATSAKINGŲ ASMENŲ KONTAKTINIAI DUOMENYS**

|  |  |
| --- | --- |
| **Prekių gavėjo atsakingas asmuo ir bendravimui skirti duomenys** | **Prekių teikėjo atsakingas asmuo ir bendravimui skirti duomenys** |
|  |  |

4 priedas

PREKIŲ VIEŠOJO PIRKIMO – PARDAVIMO SUTARTIS

Bendrosios SĄLYGOS

1. SUTARTIES SĄVOKOS IR SUTARTIES AIŠKINIMAS

1.1. **BDAR** – 2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).

1.2. **Europos elektroninių sąskaitų faktūrų standartas** – Europos elektroninių sąskaitų faktūrų standartas, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19).

1.3. **Informacinė sistema „E. sąskaita“** – valstybės informacinė sistema, skirta informacinių technologijų priemonėmis parengti, patiekti ir išsaugoti sąskaitas už įsigyjamas prekes, Prekes ir darbus, taip pat gauti informaciją apie pateiktų sąskaitų apmokėjimą (elektroninės paslaugos „E. sąskaita“ svetainė pasiekiama adresu [www.esaskaita.eu](http://www.esaskaita.eu)).

1.4. **Įstatymas** – Lietuvos Respublikos viešųjų pirkimų įstatymas.

1.5. **Nurodymas** – bet koks raštiškas arba žodinis (kuris vėliau turi būti patvirtintas raštiškai) nurodymas, kurį dėl Sutarties vykdymo Tiekėjui duoda Pirkėjas arba jo atstovas.

1.6. **Pirkėjas** – valstybės įmonė Valstybinių miškų urėdija.

1.7. **Pirkimas** – Pirkėjo, teisės aktų nustatyta tvarka, Prekių įsigijimas iš Tiekėjo, kuris atitiko Pirkėjo nustatytus (minimalius/maksimalius/identifikuojančius) Prekėms keliamus reikalavimus bei tapo (viešojo) Pirkimo laimėtoju, sudarant Prekių viešojo pirkimo – pardavimo sutartį.

1.8. **Prekės** – Prekės, apibrėžtos Sutarties Specialiosiose sąlygose, jos prieduose, kurias Tiekėjas įsipareigoja tiekti Pirkėjui pagal šią Sutartį, ir galiojančių teisės aktų reikalavimus. Sutartyje vartojama sąvoka „Prekės“ apima visas su Prekių tiekimu susijusias veiklas, kurios nurodytos pirkimo sąlygose, jų paaiškinimuose ir (ar) patikslinimuose (jei tokių buvo). Techninės specifikacijos reikalavimai Prekėms nurodyti Sutarties Specialiosiose sąlygose ir (ar) jų prieduose.

1.9. **Sankcijos** – dėl bet kokių aplinkybių, susijusių su Tiekėju ar jo tiekiamomis Prekėmis, Pirkėjui taikomos bet kokios prekybinės, ekonominės ar finansinės sankcijos, embargai ar kitos ribojančios priemonės, kurias nustato, taiko ar administruoja Jungtinių Tautų Saugumo Taryba, Europos Sąjunga ar jos institucijos, Jungtinių Amerikos Valstijų vyriausybė, įskaitant JAV iždo departamento Užsienio lėšų kontrolės biurą (OFAC) ir (ar) šių subjektų institucijos.

1.10. **Sąskaita** – pridėtinės vertės mokesčio (toliau – **PVM**) sąskaita faktūra, sąskaita faktūra, kreditiniai ir debetiniai dokumentai bei avansinės sąskaitos.

1.11. **Subtiekėjas** – Tiekėjo pasiūlyme Pirkimui nurodytas juridinis arba fizinis asmuo, kuris pagal galiojantį tarpusavio sandorį su Tiekėju, Tiekėjo pasitelkiamas atlikti Sutartyje nurodytų Prekių tiekimą.

1.12. **Sutartis** – šios Prekių viešojo pirkimo – pardavimo sutarties Bendrosios sąlygos, Specialiosios sąlygos ir visi jų priedai.

1.13**. Sutarties kainodara** – Sutarties kainos apskaičiavimo būdas pagal Kainodaros taisyklių nustatymo metodiką, patvirtintą 2017 m. birželio 28 d. Viešųjų pirkimų tarnybos direktoriaus įsakymu Nr. 1S-95 „Dėl Kainodaros taisyklių nustatymo metodikos patvirtinimo“.

1.14. **Šalys** – Tiekėjas ir Pirkėjas.

1.15. **Tiekėjas** – ūkio subjektas, tiekiantis Sutartyje numatytas Prekes.

1.16**. Techninė specifikacija** – dokumentas, kuriame nustatyti reikalavimai Prekėms.

1.17. **Ūkio subjektas** – Tiekėjo pasiūlyme Pirkimui nurodytas fizinis asmuo, privatusis ar viešasis juridinis asmuo, kita organizacija ir jų padalinys arba tokių asmenų grupė, įskaitant laikinas ūkio subjektų asociacijas, kurie rinkoje siūlo tiekti Prekes, ir kurio pajėgumais Tiekėjas rėmėsi, kad atitiktų Pirkimo dokumentuose nustatytus kvalifikacijos reikalavimus.

1.18. Kitos Sutartyje vartojamos sąvokos suprantamos taip, kaip jos apibrėžtos (viešuosius) pirkimus reglamentuojančiuose teisės aktuose.

1.19. Sutartyje, kur reikalauja kontekstas, žodžiai, patiekti vienaskaita, gali turėti ir daugiskaitos prasmę ir atvirkščiai.

1.20. Kai tam tikra skaičiaus reikšmė skiriasi nuo nurodyto skaičiaus žodinės reikšmės, vadovaujamasi žodine skaičiaus reikšme. Jei mokėjimo valiutos pavadinimo trumpinys neatitinka mokėjimo valiutos pilno pavadinimo žodžiais, teisingu laikomas valiutos pilnas pavadinimas žodžiais.

1.21. Jeigu Sutarties Specialiosiose sąlygose ir (ar) prieduose nenustatyta kitaip, Sutarties trukmė ir kiti terminai yra skaičiuojami kalendorinėmis dienomis.

1.22. Sutartį sudarantys dokumentai vienas kitą paaiškina. Jeigu Sutarties Specialiųjų sąlygų ir (ar) jų priedų nuostatos neatitinka Sutarties Bendrųjų sąlygų nuostatų, pirmenybė yra teikiama Specialiųjų sąlygų bei jų priedų nuostatoms. Esant tarpusavio neatitikimams tarp Specialiųjų sąlygų ir jų priedų, prioritetas teikiamas Šalių pasirašytam Specialiųjų sąlygų tekstui, po to – Specialiųjų sąlygų priedams, po to – pirkimo, kurio pagrindu sudaryta Sutartis, dokumentams, po to – Tiekėjo pasiūlymui.

1.23. Jei bet kuri šios Sutarties nuostata tampa ar pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.

2. ŠALIŲ PAREIŠKIMAI IR GARANTIJOS

2.1. Kiekviena iš Šalių pareiškia ir garantuoja kitai Šaliai, kad:

2.1.1. Sutartį sudarė turėdamos tikslą realizuoti jos nuostatas bei galėdamos realiai įvykdyti Sutartyje nurodytus įsipareigojimus;

2.1.2. Sutartį sudarė nepažeisdamos ir neturėdamos tikslo pažeisti teisės aktų bei jų veiklą reglamentuojančių dokumentų bei sutartinių įsipareigojimų;

2.1.3. jos yra mokios, jų veikla nėra sustabdyta ar apribota, joms nėra iškeltos arba nėra numatoma iškelti bankroto ar restruktūrizavimo bylos, arba nėra vykdomo bankroto proceso ne teismo tvarka, joms nėra inicijuoto / taikomo (vykdomo) nemokumo (bankroto, arba restruktūrizavimo, arba likvidavimo) proceso pagal Lietuvos Respublikos juridinių asmenų nemokumo įstatymą ir (ar) kitus teisės aktus (kai Tiekėjas fizinis asmuo – pagal Lietuvos Respublikos fizinių asmenų bankroto įstatymą), likvidavimo, reorganizavimo procedūrų pagal Lietuvos Respublikos civilinį kodeksą ir (ar) kitus teisės aktus.

2.2. Tiekėjas pareiškia ir garantuoja, kad:

2.2.1. visiškai susipažino su visa informacija, susijusia su Sutarties dalyku bei kita jo reikalavimu Pirkėjo pateikta dokumentacija, reikalinga Sutarties pagrindu prisiimamiems įsipareigojimams įvykdyti bei Prekėms patiekti, ir ši dokumentacija bei joje pateikta informacija yra visiškai pakankama tam, kad Tiekėjas galėtų užtikrinti tinkamą ir visišką visų Sutartimi prisiimamų įsipareigojimų vykdymą ir jų kokybę;

2.2.2. turi visas licencijas, leidimus, atestatus, kvalifikacinius pažymėjimus, taip pat visą kitą reikiamą kvalifikaciją ir kompetenciją Prekėms patiekti ir įsipareigojimams, numatytiems šioje Sutartyje, vykdyti;

2.2.3. turi visas technines, intelektualines, fizines bei bet kokias kitas galimybes ir savybes, reikalingas ir leidžiančias jam deramai vykdyti Sutarties sąlygas;

2.2.4. neturi jokių įsiskolinimų ar įsipareigojimų jokiems tretiesiems asmenims, kurie kliudytų tinkamai vykdyti šia Sutartimi prisiimtus įsipareigojimus, ir įsipareigoja neprisiimti tokių įsipareigojimų visu šios Sutarties galiojimo laikotarpiu;

2.2.5. Tiekėjo šalies mokesčiai už parduodamas Prekes yra tinkamai sumokėti.

2.3. Pasikeitus aplinkybėms, nurodytoms Sutarties Bendrųjų sąlygų 2.1.3, 2.2.2, 2.2.4, 2.2.5 punktuose, Šalis įsipareigoja apie tai raštu informuoti kitą Šalį ne vėliau kaip per 3 (tris) kalendorines dienas.

2.4. Šalys pareiškia ir garantuoja, kad kiekvienas Sutarties Bendrųjų sąlygų 2.1–2.2 punktuose nurodytų pareiškimų Sutarties sudarymo dieną yra tikras ir teisingas.

2.5. Kiekviena Šalis yra atsakinga už teisėtą asmens duomenų tvarkymą ir įsipareigoja juos tvarkyti, laikantis BDAR ir kituose teisės aktuose, reglamentuojančiuose asmens duomenų tvarkymą ir privatumo apsaugą, reikalavimų.

2.6. Šalys įsipareigoja, vykdant Sutartį, gautus asmens duomenis tvarkyti Sutarties sudarymo, vykdymo ir apskaitos bei galimo įsiskolinimo valdymo tikslais.

2.7. Visą asmens duomenų tvarkymo laiką kiekviena Šalis savo nuožiūra ir savo lėšomis įgyvendina tinkamas technines ir organizacines priemones, skirtas apsaugoti tvarkomus asmens duomenis nuo netyčinio ar neteisėto sunaikinimo, praradimo, pakeitimo, atskleidimo be leidimo ar neteisėtos prieigos prie jų.

2.8. Šalis, tiek, kiek taikoma jos atliekamam asmens duomenų tvarkymui pagal Sutartį, įsipareigoja užtikrinti BDAR III skyriuje numatytų duomenų subjektų teisių įgyvendinimą, išskyrus BDAR nustatytas išimtis.

2.9. Tuo atveju, kai Šalis gauna duomenų subjekto prašymą dėl savo teisių įgyvendinimo pagal BDAR III skyrių, pagal kurį veiksmų turėtų imtis kita Šalis, duomenų subjekto prašymą gavusi Šalis nedelsdama, bet ne vėliau kaip per 1 (vieną) darbo dieną, pateikia (persiunčia) kitai Šaliai duomenų subjekto prašymą.

2.10. Šalies darbuotojai, tvarkantys asmens duomenis, yra supažindinti su pareiga saugoti asmens duomenų paslaptį. Prievolė saugoti paslaptį galioja ir perėjus dirbti į kitas pareigas arba pasibaigus darbo ar kitiems santykiams.

2.11. Šalys įsipareigoja asmens duomenis laikyti paslaptyje ir pasibaigus šios Sutarties galiojimui.

2.12. Šalys įsipareigoja neatskleisti ar kitu būdu nesudaryti galimybės trečiosioms šalims bet kokia forma susipažinti, naudotis asmens duomenimis, jei kitaip nenustato ši Sutartis ar Lietuvos Respublikos įstatymai ir kiti teisės aktai.

2.13. Detalesnė informacija apie Pirkėjo tvarkomus asmens duomenis bei duomenų subjekto teises pateikiama Pirkėjo privatumo politikoje ir Pirkėjo patvirtintose Duomenų subjekto teisių įgyvendinimo taisyklėse, kurios yra skelbiamos viešai Pirkėjo interneto svetainėje (www.vivmu.lt).

2.14. Šalys įsipareigoja Sutarties pagrindu gautus už šios Sutarties vykdymą Šalims atstovaujančių atsakingų asmenų asmens duomenis tvarkyti išimtinai Sutarties ir (arba) bet kokio su ja susijusio susitarimo vykdymo ar administravimo tikslais.

3. TIEKĖJO TEISĖS IR PAREIGOS

3.1. Tiekėjas įsipareigoja:

3.1.1. nuosekliai vykdyti Sutartimi prisiimtus įsipareigojimus, numatytais terminais ir tvarka, aptartais Sutartyje ir jos prieduose. Tiekėjas pasirūpina visa būtina įranga, darbų sauga ir darbo jėga, reikalinga Sutarties vykdymui;

3.1.2. bendradarbiauti su Pirkėju visos Sutarties vykdymo metu (esant būtinybei ir po Sutarties įvykdymo), nedelsdamas raštu informuoti Pirkėją apie bet kokias aplinkybes, kurios trukdo ar gali sutrukdyti Tiekėjui įvykdyti įsipareigojimus Sutartyje nustatytais terminais arba gali turėti įtakos tiekiamų Prekių apimčiai ir (ar) kokybei;

3.1.3. patiekti Prekes, atitinkančias Sutartyje ir jos prieduose nurodytus reikalavimus;

3.1.4. prisiimti Prekių žuvimo ar sugedimo riziką iki Prekių perdavimo – priėmimo akto pasirašymo momento, jeigu kitaip nenustatyta Sutarties Specialiosiose sąlygose;

3.1.5. remtis subtiekėjais/specialistais, kurie nurodyti Pasiūlyme, jeigu vykdant Sutartį jie pasitelkiami, taip pat subtiekėjai/specialistais, kurie pakeisti ar pasitelkti Sutarties vykdymo, laikantis Sutarties reikalavimų;

3.1.6. laikytis visų galiojančių teisės aktų nuostatų ir užtikrinti, kad Tiekėjo ar subtiekėjo *(jei Tiekėjas jį pasitelkia Sutarties vykdymui)* darbuotojai jų laikytųsi. Tiekėjas garantuoja Pirkėjui ir (ar) trečiajai šaliai nuostolių atlyginimą, jei Tiekėjas ir (ar) subtiekėjas *(jei Tiekėjas jį pasitelkia Sutarties vykdymui)*, jų darbuotojai nesilaikytų teisės aktų reikalavimų ir dėl to būtų patiekti bet kokie reikalavimai ar pradėti procesiniai veiksmai;

3.1.7. kad visi dėl Prekių tiekimo atsirandantys rezultatai (jei tokie sukuriami) ir su jais susijusios teisės, įgytos vykdant Sutartį, įskaitant autorių turtines (nurodytas Lietuvos Respublikos autorių teisių ir gretutinių teisių įstatymo 15 str.) ir pramoninės nuosavybės teises ar kitas intelektinės nuosavybės teises, išskyrus autorių asmenines neturtines teises į intelektinės veiklos rezultatus, yra Pirkėjo nuosavybė;

3.1.8. kad jokios trečiųjų asmenų teisės nėra pažeidžiamos Sutarties vykdymo metu ir Sutarties vykdymui nėra naudojami intelektinės nuosavybės teisės saugomi objektai, į kuriuos Tiekėjas neturi intelektinės nuosavybės teisių;

3.1.9. autorių turtinės teisės į visus Sutarties rezultatus Pirkėjui pereina nuo galutinio Prekių perdavimo – priėmimo akto be trūkumų pasirašymo momento;

3.1.10. atlyginti Pirkėjui nuostolius, patirtus dėl trečiųjų šalių ieškinių dėl patentinių, prekių ženklų, autorių ir gretutinių teisių pažeidimų, kylančių dėl Sutarties vykdymo ir (ar) Sutarties rezultato. Tiekėjas nedelsdamas praneša Pirkėjui apie tai, kad jam yra pateiktas ieškinys ar bet koks kitas reikalavimas dėl bet kokių su Sutartimi susijusių autorių teisių ir intelektinės nuosavybės teisės pažeidimo ar įtariamo pažeidimo;

3.1.11. užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą ir apsaugą. Sutarties vykdymo laikotarpio pabaigoje Pirkėjui paprašius raštu, grąžinti visus iš Pirkėjo gautus Sutarčiai vykdyti reikalingus dokumentus (jei tokie buvo patiekti Tiekėjui);

3.1.12. kartu su Prekėmis pateikti Pirkėjui visą būtiną dokumentaciją, įskaitant Prekių naudojimo ir priežiūros instrukcijas;

3.1.13. nenaudoti Pirkėjo prekių ženklų ar pavadinimo jokioje reklamoje, leidiniuose ar kt. be išankstinio raštiško Pirkėjo sutikimo;

3.1.14. perleisti Pirkėjui nuosavybės teises į Prekes po Prekių perdavimo – priėmimo akto pasirašymo;

3.1.15. Pirkėjui nurodžius patiektų Prekių trūkumus/neatitikimus/pastabas, ištaisyti juos savo sąskaita per Pirkėjo nurodytą protingą terminą. Savo sąskaita per Pirkėjo nurodytą terminą atsiimti pristatytas Sutarties reikalavimų neatitinkančias Prekes ir Pirkėjo reikalavimu atlyginti tokių Prekių saugojimo išlaidas;

3.1.16. per Pirkėjo nustatytą terminą savo lėšomis atlyginti Pirkėjui visus nuostolius, susidariusius dėl Tiekėjo netinkamo Sutarties vykdymo;

3.1.17. nutraukus Sutartį dėl Tiekėjo kaltės, atlyginti Pirkėjui visą jo patirtą žalą, įskaitant, bet neapsiribojant kainų skirtumą, susidarantį Pirkėjui įsigyjant trūkstamas Prekes iš trečiųjų asmenų;

3.1.18. užtikrinti, kad Sutartį vykdys tik tokią teisę turintys asmenys (ir tais atvejais, kai Tiekėjo (kaip tiekėjo) kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi);

3.1.19. neperleisti savo teisių ir pareigų pagal Sutartį, įskaitant ir reikalavimo / reikalavimo teisės, tretiesiems asmenims be išankstinio, rašytinio Pirkėjo sutikimo;

3.1.20. pasirašyti su Pirkėju visus reikiamus susitarimus dėl asmens duomenų tvarkymo, vadovaujantis BDAR ir kitais asmens duomenų tvarkymą ir jų apsaugą reglamentuojančiais teisės aktais;

3.1.21. pasirašyti su Pirkėju visus reikiamus susitarimus dėl Pirkėjo komercinių paslapčių ir kitos konfidencialios informacijos neatskleidimo ir apsaugos;

3.1.22. tinkamai vykdyti kitus įsipareigojimus, numatytus Sutartyje, jos prieduose ir teisės aktuose.

3.2. Jei asmenys, kompetentingos institucijos ar bet kokios kitos trečiosios šalys Tiekėjo prašo informacijos apie tvarkomus asmens duomenis, Tiekėjas nedelsdamas informuoja Pirkėją apie tokį prašymą ir laukia Pirkėjo nurodymų dėl tolesnio tokių asmens duomenų tvarkymo. Tiekėjas negali perduoti ar bet kuriuo kitu būdu atskleisti asmens duomenų ar kitos informacijos, susijusios su asmens duomenų tvarkymu, trečiosioms šalims, be Pirkėjo išankstinio sutikimo (leidimo);

3.3. Tiekėjas, sužinojęs apie bet kokią neleistiną prieigą prie asmens duomenų ar kitą saugumo incidentą (duomenų saugumo pažeidimą), turi imtis visų reikalingų veiksmų ir nepagrįstai nedelsdamas, tačiau ne vėliau kaip per 72 valandas nuo sužinojimo apie pažeidimą, pranešti apie tai Pirkėjui, pateikdamas visą su pažeidimu susijusią informaciją.

3.4. Jeigu Pirkėjas Pirkimo dokumentuose buvo nustatęs socialinį pasiūlymų vertinimo kriterijų, tai Tiekėjas visą Sutarties vykdymo laikotarpį užtikrina, kad Sutartį vykdysiančių ir Pirkėjo nurodytas užduotis atliksiančių Tiekėjo (ir subtiekėjo, jeigu jis pasitelkiamas) darbuotojų darbo užmokesčio mėnesio mediana būtų ne mažesnė, negu buvo nurodyta teikiant pasiūlymą. Šioje nuostatoje nurodytu atveju Tiekėjas, sudarius Sutartį, bet ne vėliau kaip iki Sutarties vykdymo pradžios, turi pateikti Sutartį vykdysiančių ir Pirkėjo nurodytas užduotis atliksiančių darbuotojų sąrašą (vardus, pavardes, gimimo datas) ir jiems siūlomo mokėti darbo užmokesčio mėnesio medianą. Sutarties vykdymo metu pasikeitus nurodytai informacijai Tiekėjas nedelsdamas turi informuoti Pirkėją ir pateikti atnaujintą nurodytų darbuotojų sąrašą ir patikslintą darbo užmokesčio mėnesio medianą.

3.5. Tiekėjas turi teisę:

3.5.1. gauti apmokėjimą už Prekes su sąlyga, kad jis tinkamai vykdo šią Sutartį;

3.5.2. prieštarauti nepagrįstiems mokėjimams subtiekėjams, jei Sutartyje įtvirtinta tiesioginio atsiskaitymo su subtiekėjais galimybė.

3.6. Tiekėjas turi kitas teises, numatytas Sutartyje, jos prieduose ir teisės aktuose.

4. PIRKĖJO TEISĖS IR PAREIGOS

4.1. Pirkėjas įsipareigoja:

4.1.1. priimti Šalių sutartu laiku patiektas Prekes, jeigu jos atitinka Sutarties, jos priedų reikalavimus;

4.1.2. priėmimo metu patikrinti patiektas Prekes ir Sutartyje nustatyta tvarka įforminti patikrinimo rezultatus;

4.1.3.sumokėti Sutarties kainą Sutarties Specialiosiose sąlygose nustatyta tvarka ir terminais;

4.1.4. suteikti Tiekėjui turimą informaciją ir (ar) dokumentus, būtinus Sutarčiai vykdyti;

4.1.5. tinkamai vykdyti kitus įsipareigojimus, numatytus Sutartyje, jos prieduose ir teisės aktuose.

4.2. Pirkėjas turi teisę:

4.2.1. vienašališkai įskaityti priskaičiuotas netesybas ir (ar) nuostolius (išskyrus išimtis nustatytas teisės aktuose) iš Tiekėjui mokėtinų sumų, pranešant apie tai Tiekėjui raštu.

4.2.2. sustabdyti mokėjimus Tiekėjui, jeigu Tiekėjas nevykdo arba netinkamai vykdo bet kokius Sutartimi prisiimtus ar teisės aktuose numatytus įsipareigojimus, iki kol šie įsipareigojimai nebus tinkamai įvykdyti.

4.2.3. tiesiogiai atsiskaityti su subtiekėjais. Tokio atsiskaitymo tvarka nustatoma trišalėje sutartyje, kurią sudaro Pirkėjas, Tiekėjas ir subtiekėjas.

4.3. Sutarties Bendrųjų sąlygų 3.4 punkte nurodytu atveju, jeigu Pirkėjui kyla abejonių dėl Tiekėjo pateiktos informacijos teisingumo, Pirkėjas turi teisę kreiptis į kompetentingas institucijas, kad gautų visą reikiamą informaciją apie Sutartį vykdysiantiems ir Pirkėjo nurodytas užduotis atliksiantiems Tiekėjo (ir subtiekėjo, jeigu jis pasitelkiamas) darbuotojams mokamo darbo užmokesčio mėnesio medianą.

4.4. Pirkėjas turi kitas teises, numatytas Sutartyje, jos prieduose ir teisės aktuose.

5. SUTARTIES KAINA (KAINODAROS TAISYKLĖS), MOKĖJIMO SĄLYGOS

5.1. Sutarties kaina / kainodaros taisyklės nustatyta (-os) Sutarties Specialiosiose sąlygose.

5.2. ĮSutarties kainą ar Sutarties maksimalią kainą / Prekių įkainius yra įskaičiuotos visos Prekių įkainio sudedamųjų dalių išlaidos, įskaitant, bet neapsiribojant, Prekių transportavimo, pakavimo, krovimo, tranzito, muito, tikrinimo, draudimo, pristatytų Prekių surinkimo vietoje ir (arba) paleidimo ir (arba) šių darbų priežiūros išlaidas; aprūpinimo įrankiais, reikalingais pristatytų Prekių surinkimui ir (arba) priežiūrai, išlaidas; naudojimo ir priežiūros instrukcijų, numatytų techninėje specifikacijose (jei taikoma), pateikimo išlaidas; Prekių garantinės priežiūros išlaidas, numatomas Sutartyje nurodytam laikotarpiui; *Pirkėjo darbuotojų mokymo išlaidas, jei Specialiosiose sąlygose nenustatyta kitaip*, sąskaitų pateikimo per E-sąskaita sistemą išlaidas. Jokios papildomos Tiekėjo išlaidos nebus apmokamos ar kompensuojamos, *jei Specialiosiose sąlygose nenustatyta kitaip*.

Importo PVM, jeigu toks būtų, sumoka Tiekėjas *(kai Tiekėjas yra registruotas ne Lietuvoje*, *nuostata gali būti keičiama, apie tai nurodant Specialiosiose sąlygose)*. Jei, esant Tiekėjo prievolei sumokėti importo PVM, importo PVM sumoka Pirkėjas, Tiekėjas ne vėliau kaip per 10 (dešimt) kalendorinių dienų nuo atskirai gautos Sąskaitos gavimo dienos atlygina tokias Pirkėjo išlaidas.

5.3. Sutarties kaina / Prekių įkainiai, neįskaitant PVM, nustatyta (-i) Tiekėjo pasiūlyme yra galutinė (-iai) ir nesikeičia per visą Sutarties galiojimo laikotarpį. Tiekėjas prisiima visą riziką dėl galimo Sutarties kainos / Prekių įkainių padidėjimo.

5.4. Šalys susitaria ir sutinka, kad Sutarties kaina ar maksimali Sutarties kaina / Prekių įkainiai (priklausomai nuo pasirinktos kainodaros Specialiosiose Sutarties sąlygose) be PVM negali būti keičiami dėl teisės aktų pasikeitimo, įskaitant dėl to pasikeitusius mokesčius, t. y. visą riziką dėl galimo Sutarties kainos ar Sutarties maksimalios kainos / Prekių įkainių padidėjimo prisiima Tiekėjas (išskyrus PVM tarifo pasikeitimą). PVM, jei toks Sutarčiai taikomas, mokamas pagal privalomuosius teisės aktus. Sutarties galiojimo metu pasikeitus PVM taikymą reglamentuojantiems teisės aktams, Sutarties kaina ar Sutarties maksimali kaina / Prekių įkainiai be PVM dėl to nebus keičiami, t. y. Pirkėjas mokės Tiekėjui už tinkamai pagal Sutartį patiektas Prekes Sutarties kainą ar Sutarties maksimalią kainą / Prekių įkainius, kurie bus lygūs sumai, gautai prie Sutartyje nurodytos Sutarties kainos ar Sutarties maksimalios kainos / Prekių įkainių be PVM pridėjus PVM, apskaičiuotą pagal naujai patvirtintą mokesčio tarifą, nebent priimti teisės aktai numatytų kitaip. Perskaičiuota Sutarties kaina ar Sutarties maksimali kaina / Prekių įkainiai įforminami Šalių pasirašytu susitarimu ir turi būti taikomi nuo naujo PVM įvedimo datos (nepriklausomai nuo to, kada pasirašytas susitarimas).

5.5. PVM pasikeitimo atveju, Pirkėjas vienašališkai sudaro Sutarties kainos perskaičiavimo dėl PVM pasikeitimo aktą ir įteikia jį Tiekėjui Sutartyje nustatyta tvarka. Tiekėjui per 3 (tris) dienas nuo Sutarties kainos perskaičiavimo dėl PVM pasikeitimo akto įteikimo jam dienos nenustačius kainos perskaičiavimo techninių klaidų ir nepateikus atitinkamo rašytinio pranešimo Pirkėjui, Sutarties kainos perskaičiavimo dėl PVM pasikeitimo aktas laikomas teisingu ir neatskiriamu nuo Sutarties.

5.6. Tiekėjas pilnai prisiima Prekių, įskaitant bet neapsiribojant Prekių sudėtinių dalių, naudojamų Prekių gamyboje ir kt., pabrangimo riziką. Sutarties kaina / Prekių įkainiai dėl kitų mokesčių ar dėl kainų lygio pasikeitimo nebus perskaičiuojami. *Ši sąlyga taikoma, jei Specialiosiose sąlygose nenustatyta kitaip.*

5.7. Vykdant Sutartį, visos Sąskaitos teikiamos tik elektroniniu būdu. Išankstines (avansines) sąskaitas faktūras Tiekėjas gali patiekti už Sutarties vykdymą atsakingam asmeniui arba informacinės sistemos „E. sąskaita“ priemonėmis. Elektroninės Sąskaitos, atitinkančios Europos elektroninių sąskaitų faktūrų standartą, teikiamos Tiekėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės Sąskaitos teikiamos tik naudojantis informacinės sistemos „E. sąskaita“ priemonėmis. Pirkėjas elektronines Sąskaitas priima ir apdoroja naudodamasis informacinės sistemos „E. sąskaita“ priemonėmis, išskyrus Įstatymo 22 straipsnio 12 dalyje nustatytus atvejus ir atvejus, kai pirkimo sutartys sudaromos žodžiu. Tiekėjo išrašoma Sąskaita privalo atitikti įstatymų reikalavimus. Kartu galima prisegti Prekių perdavimo – priėmimo aktus ar kitus papildomus dokumentus. Abiem Šalims pasirašius Prekių perdavimo – priėmimo aktą, Tiekėjas įsipareigoja ne vėliau kaip per 2 (dvi) kalendorines dienas pateikti Sąskaitą. Be to, Tiekėjo išrašomoje Sąskaitoje papildomai privalo būti nurodytas Tiekėjo PVM mokėtojo kodas, Sutarties numeris, pasirašyto Prekių perdavimo – priėmimo akto numeris ir data, Šalių atsakingų asmenų kontaktai. Jei Prekių patiekimo data nesutampa su Sąskaitos išrašymo diena, išrašomoje Sąskaitoje turi būti nurodoma patiektų Prekių perdavimo – priėmimo akto numeris ir data. Sąskaita turi būti išrašoma ta data, kuria Pirkėjas pasirašys perdavimo – priėmimo aktą, kita Sutarties Specialiosiose sąlygose nurodyta informacija.

5.8. Tuo atveju, jei Tiekėjo pateikta Sąskaita neatitinka Sutarties Bendrųjų sąlygų 5.7 punkto reikalavimų, Pirkėjas tokią Sąskaitą pateikia tikslinti Tiekėjui, nurodydamas nedelsiant patiekti Sąskaitą, atitinkančią Sutarties Bendrųjų sąlygų 5.7 punkto reikalavimus.

5.9. Šalys pilnai prisiima riziką dėl galimo valiutų kurso pasikeitimo (jei toks būtų).

5.10. Apmokėjimas už tinkamai patiektas ir priimtas Prekes atliekamas pasirašius Prekių perdavimo – priėmimo aktą ir jo pagrindu Tiekėjo pateiktą Sąskaitą, atitinkančią Sutarties sąlygose nurodytus reikalavimus, bankiniu pavedimu į Tiekėjo banko sąskaitą, nurodytą šioje Sutartyje, po Sąskaitos priėmimo informacinės sistemos „E. sąskaita“ priemonėmis dienos per Sutarties Specialiosiose sąlygose nurodytą terminą.

6. PREKIŲ KOKYBĖ IR PATIEKIMO TVARKA

6.1. Tiekėjas garantuoja Prekių kokybę bei paslėptų trūkumų nebuvimą. Prekių kokybė privalo atitikti gamintojo standartus, Sutarties sąlygose ir jos prieduose pateiktus reikalavimus, taip pat perkamų Prekių pavyzdžius, modelius ar aprašymus, Prekių dydį / svorį bei daiktų kokybę nustatančių dokumentų reikalavimus. Patiekdamas Prekes, Tiekėjas privalo pateikti Sutartyje ar jos prieduose nurodytus dokumentus, patvirtinančius, kad Prekių kokybė atitinka šiame punkte nustatytus kokybės reikalavimus bei garantuoti, kad Prekių pristatymo metu nėra jokių paslėptų trūkumų.

6.3. Prekių pakuotė turi atitikti atsparumo pakrovimo ir iškrovimo darbams reikalavimus, apsaugoti nuo meteorologinių ir kitų veiksnių įtakos Prekių gabenimo ir sandėliavimo metu.

6.4. Šalių raštišku sutarimu Prekės gali būti pakeistos į lygiavertes, lygiavertes kitų gamyklų gamintojų ar geresnės kokybės prekes, kurios privalo atitikti Sutartyje nustatytus atitinkamoms Prekėms keliamus reikalavimus, kai:

6.4.1. Sutartyje nurodytos Prekės nebegaminamos ir yra gautas Prekių gamyklos gamintojos raštas arba kitas tai įrodantis dokumentas (jeigu Prekių gamykla gamintoja atsisako išduoti patvirtinantį raštą);

6.4.2. Prekės tampa neatitinkančios Sutartyje nustatytų Prekėms keliamų reikalavimų dėl ne nuo Tiekėjo priklausančių aplinkybių ir yra gauti tai įrodantys dokumentai.

6.5. Prekių patiekimo data yra Prekių perdavimo – priėmimo akto pasirašymo diena. Prekių perdavimo – priėmimo aktą pasirašo Pirkėjo ir Tiekėjo įgalioti atstovai 2 (dviem) vienodą teisinę galią turinčiais egzemplioriais.

6.6. Prekių perdavimo – priėmimo aktą Pirkėjas privalo pasirašyti per 5 (penkias) kalendorines dienas nuo faktinio Prekių gavimo, o, nustatęs, kad Prekės turi trūkumų / defektų, neatitinka Sutarties reikalavimų, perdavimo – priėmimo aktas nepasirašomas ir ne vėliau kaip kitą dieną, Tiekėjui išsiunčiamas pranešimas apie Prekių nepriėmimą, kuriame turi būti nurodytos Prekių nepriėmimo priežastys, ir terminas per kurį Tiekėjas kviečiamas dalyvauti surašant Prekių trūkumų / defektų aktą.

6.7. Tiekėjui raštu pranešus, kad jis nedalyvaus surašant Prekių trūkumų / defektų aktą, arba jam neatvykus dalyvauti surašant šį aktą po Pirkėjo pranešimo apie Prekių nepriėmimą išsiuntimo, Pirkėjas vienašališkai surašo Prekių trūkumų / defektų aktą ir tokiu atveju laikoma, kad Tiekėjas Prekių trūkumus / defektus pripažino.

6.9. Tiekėjui nepripažinus Pirkėjo nurodytų Prekių trūkumų / defektų, Šalys tariasi dėl nepriklausomos ekspertizės skyrimo, o nepavykus susitarti per 3 (tris) kalendorines dienas, Pirkėjas savo pasirinkimu užsako ekspertizę. Tiekėjas pateikia Pirkėjui būtiną ekspertizei dokumentaciją per 10 (dešimt) kalendorinių dienų nuo Prekių trūkumų / defektų akto pasirašymo arba Bendrųjų sąlygų 6.7 punkte numatyta tvarka Prekių trūkumus / defektus pripažino. Jei Tiekėjas reikalaujamos dokumentacijos nustatytu laiku nepateikė, laikoma, kad jis Pirkėjo nustatytus trūkumų / defektus pripažino.

Atliktos ekspertizės išlaidas padengia:

- jei Prekės atitinka Sutartyje nurodytus reikalavimus – Pirkėjas. Šiuo atveju Prekių saugojimo išlaidos tenka Pirkėjui;

- jei Prekės neatitinka Sutarties reikalavimų – Tiekėjas. Šiuo atveju Prekių saugojimo išlaidos tenka Tiekėjui.

Ekspertizės išvados Šalims yra privalomos.

6.10. Surašius Prekių trūkumų / defektų aktą arba atliekant Prekių nepriklausomą ekspertizę, Prekės yra priimamos saugojimui, surašant Prekių saugojimo aktą iki kol Tiekėjas Prekes atsiims arba Pirkėjas pasirašys Prekių perdavimo – priėmimo aktą. Prekių saugojimo akte turi būti nurodomi kartu su Prekėmis gauti dokumentai, visi turimi duomenys apie saugomas Prekes, jų laikymo sąlygos, apsaugos priemonės.

6.11. Tiekėjas atlygina Pirkėjui visas Prekių saugojimo išlaidas, jeigu yra nustatoma, kad Prekės neatitinka Sutarties reikalavimų.

6.12. Tiekėjas Prekes, neatitinkančias Sutarties reikalavimų, privalo atsiimti, pakeisti naujomis arba pašalinti jų trūkumus / defektus per Specialiosiose sąlygose nustatytą terminą savo jėgomis ir sąskaita, Pirkėjas neatlygina jokių su tuo susijusių Tiekėjo turėtų išlaidų ir (ar) nuostolių. Ši Sutarties sąlyga taikoma visais atvejais, jeigu Sutarties Specialiosiose sąlygose nenurodyta kitaip.

6.13. Tiekėjui neatsiėmus, nepakeitus Prekių ar nepašalinus Prekių trūkumų / defektų per Pirkėjo nustatytą terminą, Pirkėjas turi teisę vėliau patiektų Prekių nepriimti ir už jas nesumokėti bei patiekti Tiekėjui pranešimą apie Prekių nepriėmimą. Tiekėjas privalo atlyginti Pirkėjui tokių Prekių saugojimo išlaidas. Tuo atveju, kai Sąskaita jau buvo išrašyta nepasirašius Prekių perdavimo–priėmimo akto, Tiekėjas privalo išrašyti kreditinę Sąskaitą.

6.14. Prekių nuosavybės teisė ir atsitiktinio žuvimo rizika pereina Pirkėjui nuo Prekių perdavimo – priėmimo akto pasirašymo momento. Kai Prekės yra pristatomos Pirkėjui, nuo Prekių perdavimo iki perdavimo – priėmimo akto pasirašymo, Pirkėjas imsis visų protingų priemonių, reikalingų apsaugoti Prekes nuo praradimo ar sugadinimo.

6.15. Prekės patiekiamos Pirkėjui su gamintojo ženklais ir markiravimu. Tiekėjas kartu su Prekėmis turi pateikti Pirkėjui naudojimo ir priežiūros instrukcijas ar kitus dokumentus, kuriuose būtų detaliai aprašyta, kaip naudoti, prižiūrėti ir taisyti bet kurias Prekes ar jų dalis. Pateikti dokumentai turi būti originalo kalba bei pateiktas patvirtintas vertimas į lietuvių kalbą. Vertimo patvirtinimas laikomas tinkamu, jei išverstas dokumentas yra patvirtintas vertėjo parašu ir vertimų biuro antspaudu).

7. PREKIŲ KOKYBĖS GARANTIJA

7.1. Garantinis laikotarpis pradedamas skaičiuoti nuo Prekių ar jų dalies, jeigu Prekės tiekiamos dalimis, perdavimo Pirkėjo nuosavybėn dienos (t. y. Prekių perdavimo – priėmimo akto be trūkumų pasirašymo dienos).

7.2. Prekių kokybės garantijos terminas Prekėms nustatytas Sutarties Specialiosiose sąlygose. Visoms pakeistoms ar sutaisytoms Prekėms ar jų dalims taikomas toks pat Prekių kokybės garantijos terminas, koks buvo nustatytas ir patiektoms Prekėms ar jų dalims. Garantijos terminas visoms pakeistoms ar sutaisytoms Prekėms ar jų dalims įsigalioja nuo tinkamai pakeistų ar sutaisytų Prekių ar jų dalių perdavimo Pirkėjui dienos.

7.3. Jeigu Pirkėjas negali naudotis daiktais, kuriems yra nustatytas Prekių kokybės garantijos terminas, dėl nuo Tiekėjo priklausančių kliūčių, tai garantijos terminas neskaičiuojamas tol, kol Tiekėjas tas kliūtis pašalina.

7.4. Prekių kokybės garantija negalioja, jeigu Prekių trūkumai / defektai atsiranda dėl to, kad Pirkėjas nesilaikė aptarnavimo, priežiūros ir eksploatacijos instrukcijų.

7.5. Pastebėjus Prekių trūkumus / defektus, Pirkėjas bet kuriuo garantijos termino metu gali pareikšti pretenzijas Tiekėjui dėl Prekių kokybės. Pirkėjas surašo Prekių trūkumų / defektų aktą ir išsiunčia Tiekėjui elektroniniu paštu, akto originalą išsiunčiant registruota pašto siunta ar pasirašytinai per kurjerį, nurodant Tiekėjui jį pasirašyti ir atsiųsti Pirkėjui per 3 (tris) kalendorines dienas elektroniniu paštu, akto originalą išsiunčiant registruota pašto siunta ar pasirašytinai per kurjerį. Tiekėjui neatsiuntus pasirašyto Prekių trūkumų / defektų akto ar motyvuoto atsisakymo pripažinti Prekių trūkumus / defektus, laikoma, kad Tiekėjas Prekių trūkumus / defektus pripažino.

7.6. Tiekėjui Prekių trūkumų / defektų nepripažinus, Šalys tariasi dėl nepriklausomos ekspertizės skyrimo, kaip tai numatyta Sutarties Bendrųjų sąlygų 6.7 punkte.

7.7. Prekių kokybės garantijos laikotarpio metu nustatytus Prekių trūkumus / defektus Tiekėjas įsipareigoja savo sąskaita pašalinti per 20 (dvidešimt) kalendorinių dienų nuo Prekių trūkumų / defektų akto ar ekspertizės išvadų išsiuntimo Tiekėjui dienos, jeigu Specialiosiose sąlygose nenustatyta kitaip. Jei Prekių trūkumų / defektų nepašalino per Sutartyje nurodytą laiką, tuomet Tiekėjas įsipareigoja nekokybiškas Prekes pakeisti naujomis Prekėmis, taip pat atlyginti visas dėl to Pirkėjo turėtas išlaidas bei nuostolius per 40 (keturiasdešimt) kalendorinių dienų nuo Prekių trūkumų / defektų akto ar ekspertizės išvadų išsiuntimo Tiekėjui dienos, jeigu Sutarties Specialiosiose sąlygose nenustatyta kitaip. Tiekėjui patiekus Prekes vėliau nei per 40 (keturiasdešimt) kalendorinių dienų, jeigu Specialiosiose sąlygose nenustatyta kitaip, Pirkėjas turi teisę šių Prekių nepriimti. Naujai patiektoms Prekėms galioja tos pačios Prekių kokybės garantijos sąlygos ir terminai, aptarti Sutartyje. Jei Tiekėjas per nurodytą laiką nepakeičia Prekių, tuomet jis privalo per 5 (penkias) kalendorines dienas grąžinti Pirkėjui jo sumokėtą šių Prekių kainą ir patiekti kreditinę Sąskaitą.

7.8. Garantijos negalioja, jeigu defektai atsiranda dėl to, kad Pirkėjas nepaisė aptarnavimo, priežiūros ir eksploatacijos instrukcijų.

8. ŠALIŲ ATSAKOMYBĖ

8.1. Šalių atsakomybė yra nustatoma pagal galiojančius teisės aktus ir Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.

8.2. Tiekėjas, neįvykdęs ar netinkamai įvykdęs savo sutartinę prievolę, privalo atlyginti Pirkėjui šio patirtus nuostolius, sumokėti netesybas.

8.3. Pirkėjui pagal Sutartį neatlikus apmokėjimo joje nustatytais terminais dėl Pirkėjo kaltės, Tiekėjo raštišku reikalavimu Pirkėjas privalo sumokėti Tiekėjui už kiekvieną uždelstą dieną 0,02 (dviejų šimtųjų) proc*.* dydžio delspinigių nuo laiku neapmokėtos sumos už kiekvieną uždelstą dieną. Ši sąlyga taikoma, jeigu Sutarties Specialiosiose sąlygose nenumatyta kitaip.

8.4. Jei Tiekėjas vėluoja vykdyti šia Sutartimi prisiimtus įsipareigojimus šioje Sutartyje ir jos prieduose nustatytais terminais, Pirkėjas be oficialaus įspėjimo ir neapribodamas kitų savo teisių gynimo būdų pradeda skaičiuoti 0,02 (dviejų šimtųjų) proc. dydžio delspinigius nuo Tiekėjo laiku neįvykdytų įsipareigojimų dalies už kiekvieną termino praleidimo dieną. Ši sąlyga taikoma, jeigu Sutarties Specialiosiose sąlygose nenumatyta kitaip.

8.5. Jei Tiekėjas, vykdydamas Sutartį, nesilaiko galiojančių teisės aktų reikalavimų ir dėl to kompetentingos įgaliotos valstybinės institucijos pritaiko baudas ar kitas sankcijas Pirkėjui, Tiekėjas įsipareigoja atlyginti Pirkėjui visus jo dėl to patirtus tiesioginius ir netiesioginius nuostolius ar žalą bei papildomas išlaidas. Taip pat, jeigu dėl bet kokių aplinkybių, susijusių su Tiekėju ar jo tiekiamomis Prekėmis, Pirkėjui yra taikomos Sankcijos, Tiekėjas įsipareigoja apsaugoti Pirkėją bei trečiuosius asmenis nuo bet kokių neigiamų pasekmių, atsakyti prieš Pirkėją bei trečiuosius asmenis dėl bet kokių neigiamų pasekmių, kurias Pirkėjui ar tretiesiems asmenims gali sukelti Pirkėjui taikomos Sankcijos, ir atlyginti Pirkėjui bei tretiesiems asmenims visus jų dėl to patirtus tiesioginius ir netiesioginius nuostolius ar žalą bei papildomas išlaidas (įskaitant, bet neapsiribojant, dėl Pirkėjo dalykinės reputacijos sumenkimo, veiklos suvaržymų, verslo sandorių bei klientų praradimo ar kitų neigiamų pasekmių, susijusių su Pirkėjo ar jo darbuotojų veiklos apribojimais).

8.6. Tiekėjas privalo nedelsiant, bet ne vėliau nei per 1 (vieną) darbo dieną, informuoti Pirkėją raštu, jei jam yra pritaikytos Sankcijos ar jam yra žinoma informacija apie inicijuotas arba ketinamas inicijuoti procedūras dėl Sankcijų jam ir (ar) Pirkėjui taikymo. Tiekėjas, pažeidęs reikalavimą laiku informuoti Pirkėją raštu apie šiame Sutarties punkte nurodytas aplinkybes, Pirkėjui pareikalavus, sumoka 10 (dešimt) % Sutarties kainos / Sutarties maksimalios kainos su PVM dydžio baudą.

8.7. Netesybų sumokėjimas neatleidžia Sutarties Šalių nuo pareigos vykdyti Sutartimi prisiimtus įsipareigojimus.

8.8. Tiekėjas įsipareigoja nedelsiant raštu informuoti Pirkėją apie Sutarties vykdymo metu atsiradusias aplinkybes, trukdančias laiku tiekti Prekes ir (ar) pašalinti Prekių trūkumus / defektus, nurodant aplinkybių priežastis ir numatomą trukmę. Tokių aplinkybių buvimas neatleidžia Tiekėjo nuo pareigos savo sutartinius įsipareigojimus įvykdyti Sutartyje nustatytais terminais.

8.9. Tiekėjas visais atvejais atsako už Prekių pristatymo metu jo pasitelktų asmenų padarytus nuostolius ar žalą, nepriklausomai nuo to, ar tokie nuostoliai ar žala būtų padaryta Pirkėjui, jo darbuotojams ar tretiesiems asmenims ir jų turtui.

8.10. Jei Tiekėjas nevykdo kokios nors Sutarties sąlygos ar įsipareigojimų, kuriuos jis privalo vykdyti, atsisako arba nevykdo bet kokio nurodymo, kuriuos patiekti turi teisę Pirkėjas ir kuriuos Tiekėjas privalo vykdyti pagal Sutarties sąlygas, Pirkėjas gali raštu pranešti Tiekėjui apie tokio nurodymo nevykdymą ir reikalauti, kad Tiekėjas ištaisytų pranešime nurodytus pažeidimus. Tiekėjui per Pirkėjo nurodytą protingą laiką neįvykdžius šio nurodymo, Pirkėjas įgyja teisę vienašališkai nutraukti Sutartį Bendrųjų sąlygų 15 skyriuje nustatyta tvarka.

8.11. Tiekėjui, netinkamai vykdant savo sutartinius įsipareigojimus, Pirkėjas turi teisę, neapribodamas kitų, Sutartyje ir teisės aktuose numatytų savo teisių gynimo priemonių taikymo galimybių, už įsipareigojimų nevykdymą taikyti vienašalį įskaitymą iš visų pagal Sutartį Tiekėjui mokėtinų sumų (pranešant apie tai Tiekėjui raštu), o, jei jų nepakaktų, ir iš Tiekėjo pateiktų prievolių įvykdymo užtikrinimų (pranešant apie tai Tiekėjui raštu), Sutartyje nurodytoms netesyboms bei visiems savo patirtiems nuostoliams padengti. Ši nuostata galioja nepaisant Sutarties nutraukimo bei kitų sankcijų taikymo.

**9. RĖMIMASIS KITŲ ŪKIO SUBJEKTŲ PAJĖGUMAIS**

9.1. Bet kokie fiziniai ar juridiniai asmenys, kuriuos Tiekėjas pasitelkia šios Sutarties vykdymui, neatsižvelgiant į tai, kokie teisiniai ryšiai sieja šiuos asmenis su Tiekėju, yra laikomi asmenimis, veikiančiais Tiekėjo vardu. Šių asmenų veiksmai, vykdant Sutartį, Tiekėjui sukelia tokias pačias pasekmes ir atsakomybę, kaip jo paties veiksmai.

9.2. Subtiekimas nesukuria sutartinių santykių tarp Pirkėjo ir Subtiekėjo (išskyrus Sutarties Bendrųjų sąlygų 9.10 punkte nurodytą tiesioginį atsiskaitymą). Tiekėjas atsako už savo Subtiekėjų veiksmus ar neveikimą. Pirkėjo sutikimas, kad sutartiniams įsipareigojimams vykdyti būtų pasitelkiamas Subtiekėjas, neatleidžia Tiekėjo nuo jokių jo įsipareigojimų pagal Sutartį.

9.3. Tiekėjas Sutarčiai vykdyti turi teisę pasitelkti Subtiekėjus, kurie numatyti Tiekėjo Pasiūlyme ar (ir) tuos Subtiekėjus, apie kuriuos Tiekėjas Pirkėjui pranešė iki Sutarties vykdymo pradžios ar (ir) tuos Subtiekėjus, kuriuos Tiekėjas sutartiniams įsipareigojimams vykdyti pasitelks Sutarties galiojimo metu. Tiekėjas neturi teisės pasitelkti Subtiekėjų, jei savo Pasiūlyme nenurodė, kad ketina tai daryti. Subtiekėjo keitimas ar (ir) naujo Subtiekėjo pasitelkimas galimas tai sutartinių įsipareigojimų daliai, kurią Tiekėjas Pasiūlyme numatė jiems perduoti, ir, kuri nurodyta Sutarties Specialiosiose sąlygose.

9.4. Subtiekėjų keitimas ar naujų Subtiekėjų pasitelkimas galimas tik tuomet, kai Tiekėjas Pirkėjui pateikia prašymą dėl Subtiekėjo, kuris nurodytas Sutartyje, keitimo ar naujo Subtiekėjo pasitelkimo, naujo Subtiekėjo atitiktį Pirkimo sąlygose nustatytiems kvalifikaciniams reikalavimams pagrindžiančius dokumentus (jei Pirkimo sąlygose Subtiekėjams pagal prisiimtų sutartinių įsipareigojimų dalį buvo keliami kvalifikaciniai reikalavimai) bei gauna raštišką Pirkėjo sutikimą dėl pasirinkto Subtiekėjo pakeitimo ar naujo Subtiekėjo pasitelkimo. Kartu su nurodytais dokumentais, Tiekėjas Pirkėjui taip pat turi pateikti rašytinio pranešimo, pateikto Subtiekėjui, nurodytam Sutartyje, kuriuo jis informuojamas apie jo pakeitimo faktą ir numatomą pakeitimo datą, kopiją. Siekiant išvengti bet kokių abejonių, Šalys susitaria, kad Šalims įvykdžius visas šiame punkte nurodytas sąlygas atskiras susitarimas dėl Sutarties pakeitimo nebus sudaromas, o Šalių viena kitai pateikti šiame punkte nurodyti dokumentai yra laikomi neatskiriama Sutarties dalimi.

9.5. Tuo atveju, kai Tiekėjo norimas pasitelkti Subtiekėjas neatitinka Pirkimo sąlygose Subtiekėjams keltų kvalifikacinių reikalavimų, Tiekėjas įsipareigoja pakeisti kvalifikacinių reikalavimų neatitinkantį Subtiekėją kitu per 5 (penkias) darbo dienas nuo Pirkėjo pranešimo apie Subtiekėjo neatitikimą kvalifikaciniams reikalavimams gavimo dienos.

9.6. Tiekėjas privalo užtikrinti, kad Sutarties sudarymo momentu ir visą jos galiojimo laikotarpį Sutartį vykdantys Subtiekėjai turėtų reikiamą kvalifikaciją ir patirtį, būtinas tinkamam Sutarties vykdymui. Už Subtiekėjų atliekamų sutartinių įsipareigojimų kokybę, saugos, tiekimo ir (ar) kitų pagal Sutarties pobūdį nustatytų reikalavimų laikymąsi Pirkėjui atsako Tiekėjas.

9.7. Jei Tiekėjas pakeičia esamą arba pasitelkia (pasamdo, įdarbina, leidžia atlikti dalį sutartinių įsipareigojimų pagal Sutartį ar kita) naują Subtiekėją, negavęs Pirkėjo raštiško sutikimo, vadovaujantis Sutarties Bendrųjų sąlygų 9.4 punktu arba sutartinius įsipareigojimus pagal Sutartį vykdo Subtiekėjai, kurių kvalifikacija neatitinka Pirkimo sąlygose ar (ir) Teisės aktuose nustatytų tokio pobūdžio veiklai keliamų kvalifikacijos reikalavimų, tai laikoma esminiu Sutarties pažeidimu.

9.8. Atsiradus poreikiui keisti jungtinės veiklos sutartyje nurodytus partnerius kitais (jeigu Prekės tiekiamos pagal jungtinės veiklos sutartį), privalo būti įvykdytos visos žemiau nurodytos sąlygos:

* + 1. Tiekėjas Pirkėjui pateikia šiuos dokumentus:
       1. pasiliekančio jungtinės veiklos partnerio prašymą dėl jungtinės veiklos partnerio keitimo;
       2. pasitraukiančio jungtinės veiklos partnerio prašymą pasitraukti iš jungtinės veiklos sutarties partnerių ir perduoti visus įsipareigojimus pagal jungtinės veiklos sutartį naujajam ir (ar) pasiliekančiam jungtinės veiklos partneriui;
       3. naujojo ir (ar) pasiliekančio jungtinės veiklos partnerio raštišką sutikimą pakeisti pasitraukiantį jungtinės veiklos partnerį bei prisiimti visus pasitraukiančio jungtinės veiklos partnerio įsipareigojimus pagal jungtinės veiklos sutartį bei naujojo ir (ar) pasiliekančio jungtinės veiklos partnerio  kvalifikaciją pagrindžiančius dokumentus (jei taikoma).
    2. Tiekėjas pateikia Pirkėjui naujos jungtinės veiklos sutarties ar esamos jungtinės veiklos sutarties pakeitimo kopiją, kurioje pasiliekančiojo jungtinės veiklos partnerio įsipareigojimai išliks tokie patys kaip ir ankstesnėje jungtinės veiklos sutartyje, o naujasis ir (ar) pasiliekantis jungtinės veiklos partneris perims visus pasitraukiančiojo jungtinės veiklos partnerio įsipareigojimus pagal ankstesnę jungtinės veiklos sutartį;
    3. galutinio sprendimo teisė dėl jungtinės veiklos partnerio keitimo priklauso Pirkėjui. Jei Pirkėjas pritaria keitimui, jungtinės veiklos partnerio keitimas įforminamas rašytiniu Šalių susitarimu.
  1. Tiekėjas neturi teisės pasitelkti šios Sutarties vykdymui Pirkėjo darbuotojų, taip pat bet kokiais kitais pagrindais pasitelkti Pirkėjo darbuotojų Sutarties vykdymui.
  2. Tuo atveju, kai Pirkimo sąlygose numatyta tiesioginio Pirkėjo atsiskaitymo su Subtiekėjais galimybė, Subtiekėjui išreiškus norą pasinaudoti tiesioginio atsiskaitymo galimybe, Pirkėjas su Subtiekėju gali atsiskaityti tiesiogiai. Apie tiesioginio atsiskaitymo galimybę Pirkėjas Subtiekėją informuos atskiru pranešimu per 3 (tris) kalendorines dienas nuo informacijos iš Tiekėjo apie pasitelkiamą Subtiekėją gavimo dienos. Norėdamas pasinaudoti tiesioginio atsiskaitymo galimybe, Subtiekėjas turi apie tai raštu ne vėliau kaip per 2 (dvi) kalendorines dienas informuoti Pirkėją. Tokiu atveju, tarp Pirkėjo, Tiekėjo bei Subtiekėjo, vadovaujantis Įstatymo nuostatomis, sudaroma trišalė sutartis, kurioje aprašoma tiesioginio atsiskaitymo su Subtiekėju tvarka, įskaitant numatoma Tiekėjo teisė prieštarauti nepagrįstiems mokėjimams. Trišalės sutarties dėl tiesioginio atsiskaitymo su Subtiekėju pasirašymas nekeičia Tiekėjo atsakomybės dėl Sutarties įvykdymo.
  3. Kai Tiekėjas remiasi kitų ūkio subjektų pajėgumais, atsižvelgdamas į Pirkimo sąlygose nustatytus ekonominio ir finansinio pajėgumo reikalavimus, Tiekėjas ir ūkio subjektai, kurių pajėgumais remiamasi, prisiima solidarią atsakomybę už Sutarties įvykdymą, jeigu Sutarties Specialiosiose sąlygose nenurodyta kitaip.
  4. Tiekėjas, siekdamas pakeisti ūkio subjektą ir (ar) specialistą (jei taikoma), turi raštu informuoti Pirkėją ne vėliau kaip prieš 3 (tris) darbo dienas ir gauti Pirkėjo raštišką sutikimą. Tiekėjas Pirkėjui privalo pateikti Pirkimo sąlygose nustatytų pašalinimo pagrindų nebuvimą ir kvalifikacijos reikalavimų atitikimą patvirtinančius ūkio subjekto ir (ar) specialisto (jei taikoma) dokumentus. Ūkio subjektui ir (ar) specialistui (jei taikoma) neatitinkant pašalinimo pagrindų nebuvimo ir kvalifikacijos reikalavimų, Pirkėjas reikalauja per Pirkėjo nustatytą terminą pakeisti ūkio subjektą ir (ar) specialistą (jei taikoma) reikalavimus atitinkančiais. Siekiant išvengti bet kokių abejonių, Šalys susitaria, kad Šalims įvykdžius visas šiame punkte nurodytas sąlygas, atskiras susitarimas dėl Sutarties pakeitimo nebus sudaromas, o Šalių viena kitai pateikti šiame punkte nurodyti dokumentai yra laikomi neatskiriama Sutarties dalimi.
  5. Tiekėjas, norėdamas pasitelkti Subtiekėjus, kurie nėra ūkio subjektai, nuo Sutarties įsigaliojimo dienos, tačiau ne vėliau negu Sutartis pradedama vykdyti, Pirkėjui turi pranešti tuo metu žinomų Subtiekėjų pavadinimus, kontaktinius duomenis ir jų atstovus. Pirkėjas taip pat reikalauja, kad Tiekėjas informuotų apie šios informacijos pasikeitimus visu Sutarties vykdymo metu, taip pat apie naujus Subtiekėjus, kuriuos jis ketina pasitelkti vėliau. Subtiekėjai negali dalyvauti Sutarties vykdyme apie tai iš anksto nepranešus Pirkėjui. Subtiekėjai gali būti pasitelkiami tik toms Sutarties dalims, kurioms savo Pasiūlyme Tiekėjas numatė pasitelkti Subtiekėjus, išskyrus atvejus, kai Tiekėjas pagrindžia, jog nenumatytai Sutarties daliai pasitelkti Subtiekėją būtina siekiant užtikrinti tinkamą Sutarties vykdymą.
  6. Tiekėjas turi teisę pakeisti Pasiūlyme nurodytą Tiekėjo specialistą, kuriam buvo keliami kvalifikacijos reikalavimai Pirkimo sąlygose tik esant visoms šioms sąlygoms: (i) Tiekėjas ne vėliau kaip prieš 10 (dešimt) kalendorinių dienų iki pageidaujamos specialisto pakeitimo datos (prašymo teikimo terminas gali būti trumpesnis tik planuojamo keisti specialisto ligos ar mirties atveju) pateikia Pirkėjui motyvuotą rašytinį prašymą pakeisti specialistą; (ii) prašyme Tiekėjas nurodo kitą specialistą, kurį siūlo vietoj keičiamo Pirkimo metu Pasiūlyme nurodyto specialisto; (iii) kartu su prašymu Tiekėjas pateikia visus dokumentus, pagrindžiančius naujo specialisto atitikimą Pirkimo sąlygose įvardintai personalo kvalifikacijai; (iv) Tiekėjas gauna raštišką Pirkėjo sutikimą pakeisti specialistą Tiekėjo nurodytu nauju specialistu. Atsakymą Pirkėjas įsipareigoja pateikti ne vėliau kaip per 10 (dešimt) kalendorinių dienų nuo šiame punkte nurodytų dokumentų gavimo iš Tiekėjo dienos. Siekiant išvengti bet kokių abejonių, Šalys susitaria, kad Šalims įvykdžius visas šiame punkte nurodytas sąlygas atskiras susitarimas dėl Sutarties pakeitimo nebus sudaromas, o Šalių viena kitai pateikti šiame punkte nurodyti dokumentai yra laikomi neatskiriama Sutarties dalimi.
  7. Šio skyriaus nuostatų nesilaikymas yra laikomas esminiu Sutarties pažeidimu.

10. SUTARTIES ĮVYKDYMO / AVANSO GRĄŽINIMO UŽTIKRINIMAS *(jeigu reikalavimas įtvirtintas Sutarties Specialiosiose sąlygose)*

10.1. Šios Sutarties dalies nuostatos taikomos tuomet, jei Sutarties Specialiosiose sąlygose numatyta, kad tinkamam Sutarties įvykdymui/avanso grąžinimui užtikrinti Tiekėjas turi pateikti Sutarties įvykdymo/avanso grąžinimo užtikrinimą. Sutarties įvykdymo/avanso grąžinimo užtikrinimo dydis nustatytas Sutarties Specialiosiose sąlygose.

10.2. Sutarties įvykdymas gali būti užtikrintas tik šiais būdais:

10.2.1. pirmo pareikalavimo Pirkėjo naudai išduota banko garantija / draudimo bendrovės laidavimu.

Bankui / draudimo bendrovei išduodantiems garantiją / laidavimo raštą, jų išdavimo dieną taikomas ne mažesnis kaip kredito agentūrų „Fitch Ratings“ ar „Standart & Poor‘s“ suteiktas „BB+“ arba agentūros „Moody‘s“ suteiktas „Ba1“ ilgalaikio skolinimosi reitingas. Jei finansų grupės bankui, draudimo bendrovei ar filialui nėra suteikiamas atskiras skolinimosi reitingas, tokiu atveju pagrindinis (motininis ar valdantysis) bankas / draudimo bendrovė garantijos / laidavimo rašto išdavimo dieną turi turėti ne mažesnius nei aukščiau nurodyta reitingus. *(ši nuostata taikoma, jeigu numatomo pirkimo / pirkimo objekto dalies vertė yra didesnė kaip 1 500 000,00 (vienas milijonas penki šimtai tūkstančių) Eur be PVM, o Sutarties įvykdymui užtikrinti pateikiama pirmo pareikalavimo banko garantija / draudimo bendrovės laidavimo raštas)*

Bankui / draudimo bendrovei, išduodantiems garantiją / garantinį raštą, jų išdavimo dieną taikomas ne mažesnis kaip kredito agentūrų „Fitch Ratings“ ar „Standart & Poor‘s“ suteiktas „A-“ arba agentūros „Moody‘s“ suteiktas „A3“ ilgalaikio skolinimosi reitingas. Jei finansų grupės bankui, draudimo bendrovei ar filialui nėra suteikiamas atskiras skolinimosi reitingas, tokiu atveju pagrindinis (motininis ar valdantysis) bankas / draudimo bendrovė garantijos / garantinio rašto išdavimo dieną turi turėti ne mažesnius nei aukščiau nurodyta reitingus. *(ši nuostata taikoma, jeigu numatomo pirkimo / pirkimo objekto dalies vertė yra didesnė kaip 10 000 000,00 (dešimt milijonų) Eur neįskaitant PVM, o Sutarties įvykdymui užtikrinti pateikiama pirmo pareikalavimo banko / draudimo bendrovės garantija / garantinis raštas)*

Pirkėjui pareikalavus, Tiekėjas privalo patiekti atitinkamą dokumentą, įrodantį, kad garantiją / garantinį raštą / laidavimo raštą išdavęs bankas / draudimo bendrovė turi atitinkamus reitingus garantijos pateikimo dieną. Išduotai banko / draudimo bendrovės garantijai / garantiniam raštui / laidavimo raštui turi būti taikoma Lietuvos Respublikos teisė ir Tarptautinių prekybos rūmų patvirtintos taisyklės – „*The ICC Uniform rules for demand guarantees*“ (Leidinio Nr.758). Į banko / draudimo bendrovės garantijos / garantinio rašto / laidavimo rašto tekstą turi būti įtraukta nuostata, kad šalių ginčai sprendžiami Lietuvos Respublikos teisės aktų nustatyta tvarka, Lietuvos Respublikos teismuose pagal Pirkėjo registruotą buveinę. (*Ši nuostata* *taikoma, jeigu Sutarties įvykdymui užtikrinti pateikiama pirmo pareikalavimo banko garantija / draudimo bendrovės garantinis raštas /* *draudimo bendrovės laidavimo raštas)*

Banko garantija / draudimo bendrovės laidavimo raštas turi būti pasirašytas juos išdavusio subjekto kvalifikuotu elektroniniu parašu, atitinkančiu Įstatymo 22 straipsnio 11 dalies 2 ir 3 punktuose (arba juos pakeisiančiuose) nustatytus reikalavimus;

10.2.2. į Pirkėjo sąskaitą, nurodytą Sutarties Specialiosiose sąlygose, padarytu mokėjimo pavedimu.

10.3. Kiti Sutarties įvykdymo užtikrinimo būdai, nei nurodyti Sutarties Bendrųjų sąlygų 10.2.1–10.2.2 punktuose, nepriimami.

10.4.Sutarties įvykdymo užtikrinimą patvirtinantys dokumentai teikiami Pirkėjui tik elektroniniu būdu. Kitokiu būdu Sutarties įvykdymo užtikrinimą patvirtinantys dokumentai gali būti patiekti tik tokiu atveju, jei bankas ar draudimo bendrovė neišdavinėja kvalifikuotu elektroniniu parašu pasirašytų dokumentų ir šį faktą patys patvirtina.

10.5. Sutarties įvykdymo užtikrinimo galiojimo terminas privalo būti ne trumpesnis kaip Tiekėjo visų sutartinių įsipareigojimų, įskaitant, bet neapsiribojant, netesybų mokėjimo pabaiga.

10.6. Jeigu Tiekėjas Sutartyje nustatyta tvarka Sutarties nesudaro arba nepateikia Sutarties įvykdymo užtikrinimo per 10 (dešimt) kalendorinių dienų po Sutarties pasirašymo, Sutartis laikoma nesudaryta, o Pirkėjas pasinaudoja pasiūlymo galiojimo užtikrinimu patirtų išlaidų ir nuostolių kompensavimui. Tiekėjui pateikus tinkamą Sutarties įvykdymo užtikrinimą, Pirkėjas per 10 (dešimt) kalendorinių dienų grąžina pasiūlymo galiojimo užtikrinimą. Pirkėjas turi teisę vienašališkai be išankstinio įspėjimo termino nutraukti šią Sutartį, neatlygindamas Tiekėjui jo patirtų nuostolių dėl vienašališko Sutarties nutraukimo. Jei pagal Specialiąsias sąlygas Sutartis įsigalioja nuo to momento, kai Tiekėjas pateikia Pirkėjui Sutarties įvykdymo užtikrinimą, ši sąlyga dėl  
Sutarties nutraukimo netaikoma ir laikoma, kad Tiekėjas atsisakė sudaryti Sutartį.

10.7. Pirkėjui gavus informaciją, jog bankas / draudimo bendrovė išdavęs(-usi) garantiją / laidavimo raštą nebeatitinka Sutartyje keliamų reikalavimų, Tiekėjas įsipareigoja per 10 (dešimt) kalendorinių dienų nuo Pirkėjo pareikalavimo patiekti banko / draudimo bendrovės garantiją / laidavimo raštą, atitinkančią/atitinkantį Sutartyje nustatytus reikalavimus. Tiekėjui to nepadarius, laikoma, kad jis iš esmės pažeidė Sutartį ir Pirkėjas įgyja teisę vienašališkai nutraukti Sutartį bei reikalauti visų nuostolių atlyginimo.

10.8. Jei Tiekėjas nevykdo arba netinkamai vykdo savo sutartinius įsipareigojimus ir Pirkėjas Sutarties vykdymo metu pasinaudoja Sutarties įvykdymo užtikrinimu, bet Sutartis nėra nutraukiama, Tiekėjas turi ne vėliau kaip per 10 (dešimt) kalendorinių dienų nuo tos dienos, kai Pirkėjas raštu informuoja Tiekėją, kad pasinaudojo Sutarties įvykdymo užtikrinimu, patiekti naują Sutarties įvykdymo užtikrinimą, atitinkantį Sutarties sąlygas. Sutarties įvykdymo užtikrinimo rašte negali būti nurodyta, kad išmokamos Sutarties įvykdymo užtikrinimo sumos dydis priklauso nuo Pirkėjo nuostolių dydžio, tiesioginių ar netiesioginių nuostolių, Tiekėjo kaltės formų, kitų objektyvių ar subjektyvių aplinkybių, taip pat negali būti nurodyta, kad Sutarties įvykdymo užtikrinimo suma mažėja proporcingai Tiekėjo pristatytų Prekių sumai.

10.9. Pirkėjas gali pasinaudoti Sutarties įvykdymo užtikrinimu, esant bet kuriai iš žemiau nurodytų aplinkybių:

10.9.1. Tiekėjas nevykdo arba netinkamai vykdo savo įsipareigojimus pagal Sutartį;

10.9.2. Tiekėjas, per nustatytą laikotarpį, neįvykdo Pirkėjo nurodymo ištaisyti Prekių trūkumus / defektus;

10.9.3. Tiekėjas bankrutuoja (jam iškeliama bankroto byla arba bankroto procesas vykdomas ne teismo tvarka) arba jis yra likviduojamas, arba sustabdo ūkinę veiklą;

10.9.4. jei dėl bet kokių Tiekėjo veiksmų (veikimo ar neveikimo) Pirkėjas patyrė nuostolius (įskaitant, bet neapribojant, papildomas išlaidas, negautas pajamas ar kitus tiesioginius ir netiesioginius nuostolius, delspinigius ir (arba) baudas);

10.9.5. Tiekėjas, nesant Sutartyje numatytų pagrindų, vienašališkai nutraukia Sutartį.

10.10. Įvykus bent vienai iš Sutarties Bendrųjų sąlygų 10.9 punkte nurodytai aplinkybei, išmokama Pirkėjo reikalaujama suma, neviršijanti Sutarties Specialiosiose sąlygose nurodyto Sutarties įvykdymo užtikrinimo dydžio, nereikalaujant iš Pirkėjo nuostolius pagrindžiančių įrodymų.

10.11. Sutarties įvykdymo užtikrinimas Tiekėjui grąžinamas per 10 (dešimt) kalendorinių dienų po Tiekėjo visų sutartinių įsipareigojimų visiško įvykdymo.

10.12. Sutarties įvykdymo užtikrinimas yra skirtas Tiekėjo visų sutartinių įsipareigojimų įvykdymo užtikrinimui. Jei Sutartis yra nutraukiama, Sutarties įvykdymo užtikrinimas gali būti panaudotas bet kokiai iš Tiekėjo Pirkėjui priklausančiai pinigų sumai susigrąžinti.

10.13. Jei Sutarties galiojimas pratęsiamas, atitinkamai tokiam pačiam laikotarpiui turi būti pratęstas Sutarties įvykdymo užtikrinimas. Tiekėjas turi užtikrinti, kad pratęsiant Sutarties įvykdymo užtikrinimo terminą neatsirastų laikotarpis, per kurį Tiekėjo prievolių vykdymas būtų neužtikrintas.

10.14. Sutarties Specialiosiose sąlygose numatytu atveju Tiekėjas privalo pateikti Pirkėjui avanso grąžinimo užtikrinimą. Avanso grąžinimas turi būti užtikrintas registruoto banko pirmo pareikalavimo garantija arba draudimo bendrovės laidavimu. Avanso grąžinimo užtikrinimo garantija ar laidavimu turi būti užtikrinama, kad Pirkėjui bus grąžinti visi avansu sumokėti pinigai, jeigu Tiekėjas tinkamai ir laiku nepristatys Prekių ar neįvykdys kitų savo sutartinių įsipareigojimų pagal Sutartį. Avanso grąžinimo užtikrinimui *mutatis mutandis* taikomi Sutarties Bendrųjų sąlygų 10.2.1 papunktyje, 10.4, 10.5, 10.7-10.13 punktuose nustatyti reikalavimai.

11. NENUGALIMOS JĖGOS APLINKYBĖS (*FORCE MAJEURE*)

11.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą, jeigu įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti bei užkirsti kelio šių aplinkybių ar jų pasekmių atsiradimui. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (*force majeure*) aplinkybėms taisyklių patvirtinimo“. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“ ar jį pakeičiančiais norminiais teisės aktais. Esant nenugalimos jėgos aplinkybėms Šalys teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.

11.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 3 (tris) kalendorines dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

11.3. Pagrindas atleisti Šalį nuo atsakomybės atsiranda nuo nenugalimos jėgos aplinkybių atsiradimo momento arba, jeigu laiku nebuvo pateiktas pranešimas, nuo pranešimo pateikimo momento. Jeigu Šalis laiku neišsiunčia pranešimo arba neinformuoja, ji privalo kompensuoti kitai Šaliai žalą, kurią ši patyrė dėl laiku nepateikto pranešimo arba dėl to, kad nebuvo jokio pranešimo.

12. KONFIDENCIALUMO ĮSIPAREIGOJIMAI

12.1. Šalys sutinka laikyti šios Sutarties sąlygas, visą dokumentaciją ir informaciją, kurią Sutarties Šalys gauna viena iš kitos vykdydamos Sutartį, konfidencialia ir be išankstinio kitos Šalies rašytinio sutikimo neplatinti trečiosioms šalims apie jas jokios informacijos, išskyrus atvejus, kai to reikalaujama Lietuvos Respublikos teisės aktų nustatyta tvarka. Pirkėjas Tiekėjo pasiūlymą, sudarytą Sutartį, ir šios Sutarties pakeitimus, išskyrus informaciją, kurios atskleidimas prieštarautų informacijos ir duomenų apsaugą reguliuojantiems teisės aktams arba visuomenės interesams, pažeistų teisėtus konkretaus Tiekėjo komercinius interesus arba turėtų neigiamą poveikį tiekėjų konkurencijai, skelbia viešai.

12.2. Konfidencialumo įsipareigojimo pažeidimu nebus laikomas viešas informacijos apie Pirkėją atskleidimas, jei Pirkėjas pažeidžia mokėjimo terminus, ir informacijos apie Tiekėją atskleidimas, jei Tiekėjas pažeidžia Prekių tiekimo terminus, ar kitaip nevykdo (netinkamai vykdo) Sutartį ir Pirkėjas pagal Įstatymą Centrinėje viešųjų pirkimų informacinėje sistemoje (toliau – **CVP IS**) Viešųjų pirkimų tarnybos nustatyta tvarka skelbia būtiną informaciją.

12.3. Už informacijos pagal šią Sutartį neteisėtą atskleidimą, kalta Šalis privalo atlyginti dėl to atsiradusius nuostolius.

12.4. Konfidencialumo įsipareigojimai Sutarties Šalims nustatomi vadovaujantis Įstatymo reikalavimais.

12.5. Konfidencialumo įsipareigojimai išlieka ir po Sutarties pasibaigimo.

12.6. Jeigu vykdant Sutartį Tiekėjui (Subtiekėjui) būtina atskleisti Pirkėjo konfidencialią informaciją, kaip ji apibūdinta Pirkėjo vietiniuose (vidaus) norminiuose teisės aktuose (Pirkėjo Komercinių paslapčių ir kitos konfidencialios informacijos sąraše), šią informaciją gaunantis asmuo privalo ją saugoti ir neatskleisti, laikytis kitų įsipareigojimų, pasirašydamas Pirkėjo patvirtintos formos Įsipareigojimą neatskleisti konfidencialios informacijos (Sutarties Bendrųjų sąlygų 1 priedas) (*jei taikoma*).

13. SUTARTIES GALIOJIMAS IR JOS KEITIMAS

13.1. Sutarties įsigaliojimo momentas ir jos galiojimo terminas nurodytas Sutarties Specialiosiose sąlygos.

13.2. Sutarties sąlygos Sutarties galiojimo laikotarpiu negali būti keičiamos, išskyrus tokias Sutarties sąlygas, kurių keitimas numatytas Sutartyje ir (ar) galimas vadovaujantis Įstatymu. Sutarties pakeitimas sudaromas (įforminamas) rašytiniu Šalių susitarimu, kuris yra neatsiejama Sutarties dalis.

13.3. Sutarties sąlygų keitimu nėra laikomi techninio pobūdžio Sutarties pakeitimai (pavyzdžiui, Šalių rekvizitai, klaidos) bei atskirų Sutarties vykdymo sąlygų koregavimas Sutartyje numatytomis aplinkybėmis.

13.4. Sutarties sąlygų keitimą gali inicijuoti kiekviena Šalis, pateikdama kitai Šaliai atitinkamą rašytinį prašymą bei jį pagrindžiančius dokumentus. Šalis, gavusi tokį prašymą, privalo jį išnagrinėti per 20 (dvidešimt) kalendorinių dienų ir kitai Šaliai patiekti motyvuotą raštišką atsakymą. Šalių nesutarimo atveju sprendimo teisė priklauso Pirkėjui.

13.5. Sudarytos Sutarties Šalis gali būti pakeista Įstatymo numatytais atvejais.

**14.** **SUTARTIES VYKDYMO SUSTABDYMAS**

14.1 Jeigu Tiekėjui, tiekiant Prekes, atsiranda trukdžių arba kitokių kliūčių, trukdančių tinkamai tiekti Prekes pagal Sutartį, jis privalo raštu nedelsdamas, bet ne vėliau kaip per 1 (vieną) kalendorinę dieną, apie tai pranešti Pirkėjui, pateikdamas minėtų aplinkybių egzistavimo įrodymus. Tokiu atveju Tiekėjas turi teisę prašyti Pirkėjo sustabdyti Prekių tiekimą, kol bus pašalinti nurodyti trukdžiai ar kliūtys. Pirkėjui sutikus raštu, Prekių tiekimas gali būti sustabdomas tik minėtų aplinkybių egzistavimo laikotarpiui, ir jas pašalinus Tiekėjas privalo nedelsiant atnaujinti Prekių tiekimą.

14.2. Tiekėjas privalo nedelsiant, bet ne vėliau kaip per 1 (vieną) kalendorinę dieną, sustabdyti Prekių arba jų dalies tiekimą, gavęs raštišką pranešimą iš Pirkėjo, kuriame nurodoma tai padaryti. Prekių tiekimo sustabdymas nereiškia Sutarties nutraukimo.

14.3. Jei Pirkėjas sustabdo Prekių tiekimą ilgiau nei 60 (šešiasdešimt) kalendorinių dienų ne dėl Tiekėjo kaltės ir ne dėl aplinkybių, kurių atsiradimo rizika tenka Tiekėjui, Tiekėjas gali rašytiniu pranešimu pareikalauti leidimo atnaujinti Prekių tiekimą per 30 (trisdešimt) kalendorinių dienų, o tokio leidimo negavęs, Sutartį nutraukti apie tai raštu pranešdamas Pirkėjui Sutartyje nustatyta tvarka.

14.4. Jeigu Prekių tiekimas sustabdomas ilgiau nei 90 (devyniasdešimt) kalendorinių dienų, kiekviena Šalis gali vienašališkai nutraukti Sutartį, pranešdama apie tai kitai Šaliai raštu Sutartyje nustatyta tvarka.

14.5. Sutarties vykdymo sustabdymas savaime nesuteikia Tiekėjui teisės reikalauti Prekių tiekimo termino pratęsimo.

15. SUTARTIES NUTRAUKIMAS

15.1. Sutartis gali būti nutraukiama rašytiniu Šalių susitarimu arba vienašališkai, Sutartyje ir (ar) Įstatyme, ir (ar) Lietuvos Respublikos civiliniame kodekse numatytais atvejais ir tvarka. Susitarime įvardijamos Sutarties nutraukimo priežastys, nutraukimo data ir susitariama dėl apmokėjimo už iki Sutarties nutraukimo patiektas ir priimtas Prekes, taip pat dėl atsakomybės nuostatų taikymo.

15.2. Jeigu Tiekėjas vėluoja įvykdyti savo sutartinius įsipareigojimus ilgiau kaip 30 (trisdešimt) kalendorinių dienų, Pirkėjas, raštu įspėjęs Tiekėją prieš 10 (dešimt) kalendorinių dienų, įgyja teisę vienašališkai nutraukti Sutartį, neatlygindamas Tiekėjui jokių išlaidų ar nuostolių, susijusių su Sutarties nutraukimu, bei įgyja teisę į Sutarties įvykdymo užtikrinimą.

15.3. Pirkėjas turi teisę vienašališkai nutraukti Sutartį apie tai įspėjęs Tiekėją raštu prieš trumpesnį negu 30 (trisdešimties) kalendorinių dienų terminą šiais atvejais:

15.3.1.  kai Tiekėjas bankrutuoja arba yra likviduojamas, sustabdo ūkinę veiklą arba kituose teisės aktuose numatyta tvarka susidaro analogiška situacija;

15.3.2.  kai keičiasi Tiekėjo organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui;

15.3.3.  kai Tiekėjas įsiteisėjusiu kompetentingos institucijos ar teismo sprendimu yra pripažintas kaltu dėl profesinio pažeidimo;

15.3.4. kai paaiškėjo, kad Tiekėjas turėjo būti pašalintas iš Pirkimo procedūros *mutatis mutandis* taikant Įstatymo 46 straipsnio 1 dalį;

15.3.5.  jeigu Tiekėjas nesilaiko Sutartyje nustatytų prievolių įvykdymo terminų;

15.3.6.  kai Tiekėjas nevykdo kitų savo sutartinių įsipareigojimų ir tai yra esminis Sutarties pažeidimas;

15.3.7.  kai Sutarties įvykdymo užtikrinimą išdavęs subjektas (garantas / laiduotojas) negali įvykdyti savo įsipareigojimų ir Tiekėjas Pirkėjui raštu pareikalavus per 10 (dešimt) kalendorinių dienų nepateikė naujo Sutarties įvykdymo užtikrinimo tokiomis pačiomis sąlygomis kaip ir ankstesnysis;

15.3.8. kai Sutartis buvo pakeista, pažeidžiant Įstatymo 89 straipsnį;

15.3.9. kai paaiškėjo, kad su Tiekėju neturėjo būti sudaryta Sutartis dėl to, kad Europos Sąjungos Teisingumo Teismas procese pagal Sutarties dėl Europos Sąjungos veikimo 258 straipsnį pripažino, kad nebuvo įvykdyti įsipareigojimai pagal Europos Sąjungos steigiamąsias sutartis ir direktyvą 2014/24/ES[[1]](#footnote-1);

15.3.10. kai Tiekėjui, vadovaujantis Sutarties Specialiųjų sąlygų 5.1 punkto nuostatomis, priskaičiuoti delspinigiai viršija nustatytą maksimalią ribą arba Tiekėjui buvo pritaikyta bauda;

15.3.11. kai akivaizdu, jog Tiekėjas ateityje negalės tinkamai įvykdyti Sutarties dėl jam inicijuoto / taikomo (vykdomo) nemokumo (bankroto, arba restruktūrizavimo, arba likvidavimo) proceso pagal Lietuvos Respublikos juridinių asmenų nemokumo įstatymą ir (ar) kitus teisės aktus ar dėl kitų panašių priežasčių, įskaitant, bet neapsiribojant, jei Tiekėjas negali / jam draudžiama tiekti Prekes pagal imperatyvius teisės aktų reikalavimus;

15.3.12. kai Tiekėjas perleidžia Sutartį ar reikalavimą/reikalavimo teises be Pirkėjo išankstinio rašytinio sutikimo;

15.3.13 dėl kitokio pobūdžio neveikimo, trukdančio vykdyti Sutartį ir kitais Sutartyje nurodytais atvejais.

15.4. Tiekėjas turi teisę vienašališkai nutraukti šią Sutartį apie tai įspėjęs Pirkėją raštu prieš trumpesnį negu 30 (trisdešimties) kalendorinių dienų terminą šiais atvejais:

15.4.1.  kai Pirkėjas nesumoka Tiekėjui, o Pirkėjo įsiskolinimas viršija Sutarties Specialiosiose sąlygose nurodytą priskaičiuotą netesybų dydį;

15.4.2.  kai Pirkėjas bankrutuoja arba yra likviduojamas, sustabdo ūkinę veiklą arba kituose teisės aktuose numatyta tvarka susidaro analogiška situacija.

15.5. Sutarties nutraukimas nepanaikina Pirkėjo teisės reikalauti atlyginti nuostolius, atsiradusius dėl Sutarties neįvykdymo, bei netesybas.

15.6. Sutarties nutraukimas neatleidžia Šalių nuo netesybų mokėjimo.

15.7. Sutarties nutraukimas neturi įtakos ginčų nagrinėjimo tvarką nustatančių Sutarties sąlygų ir kitų Sutarties sąlygų galiojimui, jeigu šios sąlygos pagal savo esmę lieka galioti ir po Sutarties nutraukimo.

15.8. Kai Sutartis nutraukta, Tiekėjas gali reikalauti grąžinti jam viską, ką jis yra perdavęs Pirkėjui vykdydamas Sutartį, jeigu jis tuo pačiu metu grąžina Pirkėjui visa tai, ką buvo iš pastarojo gavęs. Kai grąžinimas natūra neįmanomas ar nepriimtinas dėl Sutarties dalyko pasikeitimo, atlyginama pagal to, kas buvo gauta, vertę pinigais, jeigu toks atlyginimas neprieštarauja protingumo, sąžiningumo ir teisingumo kriterijams. Jeigu Sutarties vykdymas yra tęstinis ir dalinis, galima reikalauti grąžinti tik tai, kas buvo gauta po Sutarties nutraukimo. Restitucija neturi įtakos sąžiningų trečiųjų asmenų teisėms ir pareigoms.

15.9. Jei Sutartis nutraukiama Pirkėjo iniciatyva dėl Tiekėjo kaltės, Pirkėjo patirti nuostoliai ar išlaidos gali būti išskaičiuojami iš Tiekėjui mokėtinų sumų arba panaudojant Tiekėjo pateiktą Sutarties įvykdymo užtikrinimą.

15.10. Pirkėjui Sutartį nutraukus dėl Tiekėjo sutartinių įsipareigojimų nevykdymo (netinkamo vykdymo) arba, jei Tiekėjas, nesant Sutartyje nustatyto pagrindo, vienašališkai nutraukia Sutartį, Tiekėjas sumoka Pirkėjui 3 (trijų) procentų dydžio baudą nuo Sutarties Specialiosiose sąlygose nurodytos Sutarties kainos ar Sutarties maksimalios kainos su PVM bei visiškai atlygina kitus Pirkėjo nuostolius, kurių nepadengia bauda (bauda gali būti taikoma tuo atveju, jeigu netaikomos Sutarties įvykdymo užtikrinimo priemonės, nurodytos Sutarties Bendrųjų sąlygų 10.2.1.-10.2.2 p.). Ši nuostata taikoma, jeigu Sutarties Specialiosiose sąlygose nenumatyta kitaip.

15.11. Įstatyme nustatyta tvarka ir atvejais (91 straipsnyje) CVP IS Pirkėjas skelbia informaciją apie Sutarties neįvykdžiusius ar netinkamai ją įvykdžiusius tiekėjus.

16. GINČŲ NAGRINĖJIMO TVARKA

16.1. Šiai Sutarčiai ir visoms iš šios Sutarties kylančioms teisėms ir pareigoms taikomi Lietuvos Respublikos teisės aktai. Sutartis sudaryta ir turi būti aiškinama vadovaujantis Lietuvos Respublikos teise.

16.2. Bet kokie nesutarimai ar ginčai, kylantys tarp Šalių dėl šios Sutarties, sprendžiami abipusiu susitarimu / derybomis. Šalims nepavykus susitarti, bet kokie ginčai, nesutarimai ar reikalavimai, kylantys iš šios Sutarties ar susiję su ja, jos pažeidimu, nutraukimu ar galiojimu, neišspręsti Šalių susitarimu, sprendžiami Lietuvos Respublikos įstatymų nustatyta tvarka Lietuvos Respublikos teismuose pagal Pirkėjo registruotą buveinę (išskyrus Lietuvos Respublikos teisės aktų imperatyviai nustatytus atvejus).

**17. SUSIRAŠINĖJIMAS**

17.1. Šalių pranešimai ir Sutarties vykdymo dokumentai įformini raštu. Šalys susirašinėja lietuvių kalba (jei Šalis yra užsienio subjektas – lietuvių arba anglų kalba).

17.2. Korespondencija, pranešimai ir kitas susirašinėjimas, kuriuos Šalis gali patiekti pagal šią Sutartį Sutartyje nurodytais adresais ar kitais adresais, kuriuos nurodė viena Šalis, pateikdama pranešimą, laikomi tinkamai gauti:

17.2.1. tą pačią dieną, kai jie įteikiami asmeniškai (pasirašytinai) Šalių įgaliotiems asmenims;

17.2.2. įteikimo Šaliai dieną, kai siunčiami registruota pašto siunta;

17.2.3.kitą darbo dieną po elektroninio laiško išsiuntimo arba elektroninio laiško išsiuntimo dieną, jeigu Šalis patvirtina el. laiško gavimą tą pačią dieną.

17.3. Jei pasikeičia Šalies adresas ir (ar) kiti duomenys, tokia Šalis turi informuoti kitą Šalį pranešdama ne vėliau, kaip per 3 (tris) kalendorines dienas nuo jų pasikeitimo momento. Jei Šaliai nepavyksta laikytis šių reikalavimų, ji neturi teisės pareikšti pretenzijų, jei kitos Šalies veiksmai, atlikti remiantis paskutiniais žinomais jai duomenimis, prieštarauja Sutarties sąlygoms arba ji negavo jokio pranešimo, išsiųsto pagal tuos duomenis.

18. BAIGIAMOSIOS NUOSTATOS

18.1. Tiekėjas neturi teisės perleisti visų arba dalies teisių ir pareigų pagal šią Sutartį, įskaitant ir Tiekėjo reikalavimo teisių, jokiai trečiajai šaliai be išankstinio raštiško Pirkėjo sutikimo.

18.2. Sutartis yra sudaryta, vadovaujantis Įstatymu ir kitų teisės aktų nuostatomis, ir vykdoma Sutartyje bei Įstatyme numatytomis sąlygomis ir tvarka. Šalys konstatuoja ir patvirtina, jog šios Sutarties nuostatos Pirkimo sąlygų nuostatoms neprieštarauja.

18.3. Tiekėjas patvirtina, kad jis neprieštarauja Pirkėjo reorganizavimui, jei toks būtų vykdomas, o taip pat nereikalaus jokio papildomo prievolių įvykdymo užtikrinimo. Tokiems atvejams vykdyti nebus reikalingi jokie papildomi Tiekėjo sutikimai ar leidimai. Jeigu dėl bet kokių imperatyvių teisės aktų reikalavimų tokius sutikimus ar leidimus reikėtų gauti, Tiekėjas juos įsipareigoja išduoti neatlygintinai ir nedelsiant, bet ne vėliau nei per Pirkėjo prašyme nurodytą terminą.

18.4. Bet kurios šios Sutarties nuostatos negaliojimas ar prieštaravimas Lietuvos Respublikos teisės aktams neatleidžia Šalių nuo prisiimtų įsipareigojimų vykdymo. Šiuo atveju tokia nuostata turi būti pakeista atitinkančia teisės aktų reikalavimus kiek įmanoma artimesne Sutarties tikslui bei kitoms jos nuostatoms.

18.5. Visus kitus klausimus, kurie neaptarti Sutartyje, reguliuoja Lietuvos Respublikos teisės aktai.

18.6. Sutarties Bendrųjų sąlygų taikymo išimtys, įskaitant, ir keičiamos Sutarties Bendrųjų sąlygų nuostatos, nurodomos Sutarties Specialiosiose sąlygose.

18.7. Sutarties Bendrųjų sąlygų 1 priedas Įsipareigojimas neatskleisti (Pirkėjo) konfidencialios informacijos.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. [2014 m. vasario 26 d. Europos Parlamento ir Tarybos direktyva 2014/24/ES dėl vykdomų pirkimų, kuria panaikinama Direktyva 2004/1/EB](http://vpt.lrv.lt/uploads/vpt/documents/files/2014-25-ES.pdf). [↑](#footnote-ref-1)